
१६१. गीता-पत्रावली' 
(२१ फरवरी, १९३२) 
प्रस्तावना १ 


मगलप्रभात, ११ नवम्वर, १९३० 

'गीता' महाभारतका एक छोटा-सा हिस्सा है । महाभारत ऐतिहासिक ग्रन्थ माना 

जाता है, छेकिन हम महाभारत और रामायण दोनोको ऐतिहासिक ग्रन्थ नही, धर्म- 
ग्रन्थ मानते है। अथवा उन्हे इतिहास कहे ही तो वे आत्माके इतिहास है । उनमे 
हजारो वपं पहलछे क्या हुआ था, इस वातका नही बल्कि प्रत्येक मनृष्यके अन्तरमे 
आज क्या हो रहा है, इसका वर्णन है। महाभारत और रामायण दोनोमे देव और 
असुर, राम और रावणम रोज चल रही लडाईका वर्णन है। गीता मे कृष्ण और अर्जुन 
का सवाद एसा ही एक वर्णन है । इसका वर्णन सजय धृतराप्ट्रके सामने करता है। 
“गीता शब्दका अर्थ है ' गाई हुई । यहाँ उपनिषद्‌ शब्द जोड लेना चाहिए। दोनो 
शब्दोका सम्मिलित शाब्दिक अर्थ हुआ 'गाई हुई उपनिषद्‌ '। ' उपनिषद्‌ ' शब्दका 
अर्थे है ज्ञान या 'वोध।' इसलिए गीता का अर्थ हुआ श्रीकृष्ण-द्वारा अर्जुनको दिया 
हुआ वोध | हमें 'गीता' यह समझकर पढनी चाहिए कि हमारे हृदयमे अन्तर्यामी भगवान 


१. ये पत्र गांधीजी ने थरवदा सेन्दछ नेलमें कैदके दौरान १९३० भौर १९३२ में छिखे भे! ये प्रति 
सप्ताह नारणदास गांधीको पत्रेके साथ भेजे जाते थे ताकि ये आभ्रमकी प्रार्थेवा-समाओमें पढ़े जायें। 
गाधीजी ने थह पत्रावळी अध्याय १२ के साथ शुरू की थी; देखिए खण्ड, ४४ पृष्ठ १७४। भगछे सप्ताह 
गाधीजी ने पहला अध्याय भेजा जिसमें धीतापर प्रस्तावनात्मक टिप्पणी भी थी। 

सव अध्याय यहाँ २१ फरवरी, १९३२ तारीखके अन्तगेत दिये गये हैं। यह तारीख नारणदास 
गाधीको पत्र भेजने की दे जिसमें अठारइवे अध्यायपर प्रवचन था। पत्रावळी थही समाप्त हो णाती है। 
देखिए अगला शीर्षक । 

याषीजी का भोताका गुजराती अनुवाद १२ माचे, १९३० को प्रकाशित हुआ था। यह सावरमतीसे 
दौंडी-यात्राके लिंए प्रस्थानका अविस्मरणीय दिन है। आअमके एक सदस्थने इसे पढनेपर देखा कि इसे समझ 
पाना वडा कठिन है। उन्होंने इस आरायकी शिंकायत्त गाथीजी से क्री। ग्रापीजी उन दिनों थरवदा-णेलमे 
थे। इसपर गरापीजी ने यह पत्रावळी लिखकर आश्रमको भेजी जिसमें गीतके अत्येक्ष अध्यायपर उन्होंने 
एक पत्र लिखा । 

१९२६ में प्रायैना-समाओमें गीतापर गाधीजी ने जो प्रवचन दिये उनके लिए देखिए खण्ड ३२, 
पृष्ठ १००-३६९॥ १९२९ में लिखे गए गांधीजी के ग्रीता के गुजराती अनुवाढके लिए देखिए खण्ड ४१, 
पृष्ठ ९२-१६७। 

२. यद “पत्रः नारणदास गांवीकों”, ११-११-१९३० के साथ भेजा गया या; देखिए खण्ड ४४ 
पृष्ठ २९१-२ । 

श्रीकृष्ण सदा विराजमान हे और हम जब भी धर्म-सकटमे अर्जुनकी भाँति जिज्ञासु 
बनकर इस अन्तर्यामी भगवानकी शरण लेते है, तो वह हमेशा हमे शरण देनेको तैयार 
रहता है। हम सो रहे है, अन्तर्यामी नित्य जाग रहा है। वह हमेशा इस बातकी 
राह देखता है कि हममे जिज्ञासा जाग्रत हो। पर हमे प्रश्‍न पूछना नही आता, प्रश्‍न 
करनेका मन भी नही होता । इसलिए हम प्रतिदिन 'गीता'-जैसी पुस्तकका मनन करते 
है। उसका मनन करते हुए हम अपनेमे घर्म-जिज्ञासा पैदा करना चाहते हे, सवाल 
पूछना चाहते हे । और जब-जब हम सकटमे होते है, तब-तब अपने संकट-निवारणके 
लिए 'गीता' के पास दौडे जाते हे और उससे आइवासन प्राप्त करते हे । हमे गीता' 
इसी दृष्टिसे पढ़नी है। 'गीता' हमारे लिए सद्गुरु-रूप है, माता-रूप है और हमे यह , 
विश्‍वास होना चाहिए कि उसकी गोदमे सिर रखनेसे हम हमेशा सुरक्षित रहेगे। 
गीता” हमारी सारी धार्मिक उलझने सुलझायंगी । जो रोज इस तरह गीता'का मनन 
करेगा, उसे उसमे से रोज नया आनन्द मिलेगा, नये-नये अथे मिलेगे । ऐसी कोई धार्मिक 
उलझन नही है जिसे गीता न सुलझा सके। अपनी अपर्याप्त श्रद्धाके कारण हम 
उसे ठीक तरहसे पढना और समझना न जाने, यह दूसरी बात है। हमारी श्रद्धा 
लगातार बढ़ती रहे और हम जाग्रत बने, इसीलिए हम प्रतिदिन गीता'का पारायण 
करते है। इस तरह 'गीता'का मनन करते हुए मुझे जो अर्थ मिले है और आज भी 
मिल रहे हुँ, उनका सार आश्रमवासियोकी मददके लिए मै यहाँ देता हे । 


पहला अध्याय 


पाण्डव और कौरव अपनी-अपनी सेनाएँ लेकर कुरुक्षेत्रकी युद्धभूमिमे खडे 
होते है, उस समय दुर्योधन द्रोणाचायके समक्ष दोनो पक्षोके मुख्य योद्धाओका वर्णन 
करता है। दोनों सेनाएँ लडाईके लिए तैयार होती है, दोनो पक्षोके योद्धा अपने शख 
बजाते हे और श्रीकृष्ण भगवान, जो अर्जुनके सारथी है, अपना रथ दोनो सेनाओके 
मध्यमे छे जाते है। यह देखकर अर्जुन घबराता है और श्रीकृष्णसे कहता है: “इनके 
साथ मै केसे छड सकता हूँ? कोई दूसरे होते तो मे अभी लड़ लेता। लेकिन ये 
तो स्वजन हुँ, मेरे ही हे । कौरवो और पाण्डवोमे आखिर क्या फर्क है? हम सब, 
चचेरे ही सही, पर भाई-माई है। हम साथ ही पलकर बडे हुए है। द्रोण केवल 
कौरवोके नही, हमारे भी आचाय हे । हमे भी सारी विद्या उन्होने ही सिखाई है। भीष्म 
हमारे सारे परिवारके प्रमुख हे । उनके साथ लड़ाई कैसी? यह सच है कि कौरव 
आततायी है, उन्होने अनेक दुष्ट-कर्म किये हुँ, अन्याय किये है; पाण्डवोकी जमीन 
छीन ली है, द्रौपदी-जैसी महासतीका अपमान किया है। ये सब दोष उन्होने किये 
है, लेकिन उन्हे मारनेसे क्या लाभ? वे तो मूढ हे! मै कयो उन जैसा बन? 
मुझे कुछ ज्ञान हैं, सारासारका विवेक है। इसलिए मुझे जानना चाहिए कि अपने 
सगे-सम्बन्धियोसे लड़नेमे पाप है। वे पाण्डवोका भाग पचा गये है तो इससे कया 
हुआ ? भले वे हमे मार डाले, लेकिन हम अपना हाथ उनके खिलाफ केसे उठा सकते 

हैं? है कृष्ण, मै अपने इन स्वजनोसे नही छड़ेंगा।”-ऐसा कहकर अर्जुन लड़खडा 
कर रथमें बैठ गया । 

इस तरह यह पहला अध्याय पुरा होता है। इसका नाम अर्जुन-विपाद योग है । 
विषाद यानी दु ख। जैसा दु ख अर्जुननें अनुभव किया, वैसा हम सबको अनुभव होना 
चाहिए। आध्यात्मिक व्याकुलता और आध्यात्मिक जिज्ञासाके विना ज्ञान नही मि 
सकता । क्या अच्छा है और क्या वुरा है, यह जाननेकी इच्छा भी जिसे नही होती, 
उसके लिए धर्म-चर्चाका क्या मूल्य हो सकता है? कुरुक्षेत्रकी युद्धभूमिका उल्लेख 
तो प्रसगवश हुआ समझना चाहिए। सच्चा कुरुक्षेत्र हमारा अपना शरीर है। वह 
कुरुक्षेत्र भी हैं और धर्मक्षेत्र भी है। यदि हम उसे ईरवरका निवास-स्थान मानें 
और वैसा बनाये तो वह धर्मक्षेत्र है। इस युद्धभूमिमे हमारे सामने रोज एक-न-एक 
लडाई खडी ही रहती है और इनमे से अधिकांश लड़ाइयाँ ' यह मेरा और यह तेरा” 
के विचारोसे ही पैदा होती है। स्वजन और परजनके भेदसे ही ऐसी लडाइयाँ 
उपजती है । इसीलिए आये चलकर भगवान कृष्ण अर्जुनसे कहते हे कि अधमं 
मात्रका मूल राग-द्वेषमे है। किसी वस्तुको “ मेरी ' मानते ही राग उत्पन्न होता है और 
उसे “पराई - दूसरेकी' मानते ही द्वेष उत्पन्न होता है, वैरभाव उत्पन्न होता है। 'गीता' 
और दुनियाके दूसरे धमंग्रन्थ हमें पुकार-पुकारकर कहते है कि मेरे और तेरेका 
भेद भूलना चाहिए, अथवा राग और द्वेष छोडना चाहिए। यह कहना एक वात है 
और करना दूसरी वात। “गीता” हमें वैसा करनेके लिए कहती है। सो कैसे, आगे हम 
इसे समझनेका प्रयत्न करेगे । 


दूसरा अध्याय 


सोमप्रभात, १७ नवम्बर, १९३० 


अर्जुनको जव चेत हुआ तो भगवामने उसे उलाहना दिया और कहा कि यह 
मोह तुझे कहाँसे आ गया? तेरे-जेसे वीर पुरुषको यह शोभा नही देता। पर अर्जुनका 
मोह यो टळनेवाला नही था। वह लडनेसे इनकार करके बोला, “ इन सगे-सम्वन्धियों 
और गुरुजनोको मारकर, मुझे राजपाट तो दरकिनार, स्वर्गका सुख भी नही चाहिए। 
मैं कत्तेव्यविमूढ हो गया हें । इस स्थितिमे घर्म क्या है, यह मुझे नही सूझ्षता! में 
आपकी शरण हूँ, मुझे धर्म बतळाइए।” 

इस भाँति अर्जुनको बहुत व्याकुल और जिज्ञासु देखकर भगवानको दया आई। 
वे उसे समझाने लगे . तू व्यर्थ दुखी होता है और वेसमझे-वूझे ज्ञानकी वाते करता 
है। जान पड़ता है कि तू देह और देहम रहनेवाले आत्माका भेद ही भूल गया है। 
देह मरती है, आत्मा नही मरती। देह तो जन्मसे ही नावान है, देहमें जैसे जवानी 
और वुढापा आता है वैसे ही उसका नाश भी होता है। देहका नाझ होनेपर देहीका 
नाझ कभी नही होता । देहका जन्म है, आत्माका जन्म नही हैं। वह तो अजन्मा 
है। उसे घट-वढ नही है। वह तो सदैव थी, आज है और आगे भी रहनेवाली है। 

फिर तू काहेका शोक करता है? तेरा शोक तेरे मोहका कारण है। इन कौरव 
आदिको तू अपना मानता है, इसलिए तुझे ममता हो गई है। पर तुझे समझना चाहिए 
कि जिस देहसे तुझे ममता है, वह तो नाशवान ही है। उसमे रहनेवाले जीवका 
विचार करनेपर तत्काळ तेरी समझमे आ जायेगा कि उसका नाश तो कोई कर 
ही नही सकता । उसे न अग्नि जला सकती है, न वह पानीमे डूब सकता है, न 
वायु उसे सुखा सकती है। इसके सिवा, तू अपने घमंको तो सोच! तू तो क्षत्रिय 
है। तेरें पीछे यह सेना इकट्ठी हुई है। अब अगर तू कायर बन जाये तो तू जो 
चाहता है, उससे उल्टा नतीजा होगा और तेरी हंसी होगी । आजतक तेरी गिनती 
बहादुरोमे हुई है। अब यदि तू अधबीचमे लडाई छोड़ देगा तो लोग कहेगे कि अर्जुन 
कायर होकर भाग गया। यदि भागनेमे धमं होता तो लोक-निन्दाकी कोई परवाह 
न थी।पर यहाँ तो यदि तू भागे तो अघम होगा और लोक-निन्दा उचित समझी 
जायेगी, यह दोहरा दोष होगा । 

यह तो मैने तेरे सामने बुद्धिकी दलील रखी, आत्मा और देहका भेद बताया 
और तेरे कुछ-धर्मका तुझे भान कराया। पर अब तुझे मे कर्मयोगकी बात समझाता 
हे । इस योगपर अमल करनेवालेको कभी नुकसान नही होता । इसमें तकंकी बात 
नही है, आचरणकी है, करके अनुभव पानेकी बात है। और यह तो प्रसिद्ध अनुभव 
है कि हजारो मन तकंकी अपेक्षा तोला-भर आचरणकी कीमत अधिक है! इस 
आचरणमे भी यदि अच्छे-बुरे परिणामका तकं भा घुसे तो फिर वह दूषित हो जाता 
है । परिणामके विचारसे ही बुद्धि मलिन हो जाती है। वेदवादी लोग कर्मकाडमे पडकर 
अनेक प्रकारके फळ पानेकी इच्छासे अनेक क्रियाएँ आरम्भ कर बैठते है। एकसे 
फल न मिळनेपर दूसरीके पीछे दौडते हे । फिर कोई तीसरी बात बता देता है तो 
उसके पीछे हैरान होते है, और ऐसा करनेमे उनकी मति भ्रममे पड़ जाती है। 
वास्तवमे मनुष्यका धमं फलका विचार छोड़कर कत्तंव्य-कम करते रहना है। इस 
समय यह युद्ध तेरा कतव्य है, इसे पूरा करना तेरा घमं है। लाभ-हानि, हार-जीत 
तेरे हाथमे नही है। तू गाडीके नीचे चळनेवाले कुत्तेकी भाँति इसका बोझ क्यो ढोता 
है? हार-जीत, सरदी-गरमी, सुख-दुःख देहके साथ लगे हुए है, उन्हे मनुष्यको सहना 
चाहिए । जो भी नतीजा हो, उसके विषयमे निश्चिन्त रहकर तथा समता रखकर 
मनुष्यको अपने कर्तव्यमे तन्मय रहना चाहिए। इसका नाम योग है और इसीमें 
कर्म-कुशलता है। कार्यकी सिद्धि कार्ये करनेमे छिपी है, उसके परिणाममे नही। तू 
स्वस्थ हो, फलका अभिमान छोड़ और कत्तंव्यका पालन कर। 

यह सुनकर अर्जुन पूछता है: यह तो मेरे बूतेके बाहर जान पडता है। 
हार-जीतका विचार छोड़ना, परिणामका विचार ही न करना,' ऐसी समता, एसी 
स्थिरबुद्धि कंसे आ सकती है? मुझे समझाइए कि ऐसी स्थिर बुद्धिवाले कसे होते 
है, उन्हे कैसे पहचाना जा सकता है? 

तब भगवानने जवाब दिया: 

हे अर्जुन ! जिस मनुष्यने अपनी कामना-मात्रका त्याग किया है और जो अपने 
अन्तरमे से ही सन्तोष प्राप्त करता है, वह स्थिरचित्त, स्थितप्रज्ञ, स्थिरबद्धि या समाधिस्थ 

कहलाता है। ऐसा मनुष्य न दुखसे दुखी होता है, न सुखसे फूल उठता है। 
सुख-दु खादि पाँच इन्द्रियोके विषय है। इसलिए ऐसा बुद्धिमान मनुष्य कछुएकी भाँति 
अपनी इन्द्रियोको समेट लेता है, पर कछुआ तो जब किसी दुश्मनको देखता है तब 
अपने अगोको ढालके नीचे समेटता है, लेकिन मनुष्यकी इन्द्रियोपर तो विषय नित्य 
चढाई करनेको खडे ही हे, अत. उसे तो हमेशा इन्द्रियोको समेटे रखना और स्वय 
ढालरूप होकर विषयोके मुकाबलेमे लडना है। यह असली युद्ध है। कोई तो विषयोसे 
बचनेके लिए देह-दमन करता है, उपवास करता है। यह ठीक है कि उपवास- 
कालमे इग्द्रियाँ विषयोकी ओर नही दोडती; अकेले उपवाससे रस नही सूख जाता। 
उपवास छोडनेपर वह और भी बढ जाता है। रसको दूर करनेके लिए तो ईझ्वरका 
प्रसाद चाहिए । इन्द्रियां तो ऐसी बलवान हे कि वे मनुष्यको उसके सावधान न 
रहनेपर जबरदस्ती घसीट ले जाती हे । इसलिए मनुष्यको इन्द्रियोको हमेशा अपने 
वशमे रखना चाहिए। यह तब हो सकता है जब वह ईरवरका व्यान घरे, अन्तर्मुख 
हो, हृदयमे रहनेवाले अन्तर्यामीको पहचाने और उसकी भक्ति करे। इस प्रकार 
जो मनुष्य ईइवरपरायण रहकर अपनी इन्द्रियोको वशमे रखता है, वह स्थिखुद्धि 
योगी कहलाता है। इससे विपरीत करनेवालेके हाल भी मुझसे सुन। जिसकी इन्द्रियाँ 
स्वच्छन्द रूपसे बरतती हे, वह नित्य विषयोका ध्यान करता है। तब उनमे उसका 
मन फेस जाता है। उनके सिवा उसे और कुछ सूझता ही नही। ऐसी आसक्तिमे से 
काम पैदा होता है। वादको उसकी पूर्ति न होनेपर उसे क्रोध आता है। क्रोधातुर 
तो बावला-सा हो ही जाता है, आपेमे नही रह जाता। मत स्मृतिभ्रशके कारण 
जो-सो बकता और करता है। ऐसे व्यक्तिका अन्तमे नाशके सिवा और क्या होगा? 
जिसकी इन्द्रियाँ यो भटकती फिरती है उसकी हालत पतवारहीन नावकी-सी हो जाती 
है। चाहे जो हवा नावको जिधर-तिधर घसीट ले जाती है और अन्तमे किसी चट्टानसे 
टकराकर नाव चूर-चूर हो जाती है। जिसकी इन्द्रियाँ भटका करती हे, उसके ये हाळ 
होते है। अत. मनुष्यको कामनाओको छोडना और इन्द्रियोपर काबू रखना चाहिए । 
इससे इन्द्रियाँ न करने योग्य कार्य नही करेगी, आँखे सीधी रहेगी, पवित्र वस्तुको 
ही देखेगी, कान भगवद्भजन सुनेगे, या दु खीकी आवाज सुनेगे। हाथ-पाँव सेवा-कार्यमे 
लगे रहेगे और ये सव इन्द्रियाँ मनुष्यके कत्तंव्य-कर्ममे ही लगी रहेगी और उसमे से 
उन्हे ईदवरकी प्रसादी मिलेगी । वह प्रसादी मिली कि सारे दु ख गये समझो। सूर्यके 
तेजसे जैसे बफं पिघल जाती है, वैसे ईश्वर-प्रसादीके तेजसे सारे दु ख भाग जाते ह्‌ 
और ऐसे मनुष्यको स्थिरबुद्धि कहते है। पर जिसकी बुद्धि स्थिर नही है, उसमे अच्छी 
भावना कहाँसे आयेगी ? जिसमें अच्छी भावना नही, उसमे शान्ति कहाँ ? जहाँ शान्ति 
नही, वहाँ सुख कहाँ? स्थिरबुद्धि-मनुष्यको जहाँ दीपककी भाँति साफ दिखाई देता है 
वहाँ अस्थिर मनवाळे दुनियाकी गडबडमे पडे रहते हुँ और देख ही नही सकते। 
और ऐसी गडबडवालोको जो स्पष्ट लगता है, वह समाधिस्थ योगीको स्पष्ट खूपसे 
मलिन लगता है और वह उधर नजरतक नही डालता | एसे योगीकी तो ऐसी स्थिति 
होती है कि नदी-नालोका पानी जैसे समुद्रमे समा जाता है, वैसे विषयमात्र इस 

समुद्ररूपी योगीम समा जाते हुँ। और एसा मनुष्य समुद्रकी भाँति हमेशा शान्त 
रहता है। इससे जो मनुष्य सब कामनाएँ तजकर, निरहकार होकर, ममता छोडकर, 
तटस्थ रूपसे बरतता है, वह शान्ति पाता है। यह ईशवरप्राप्तिकी स्थिति है और 
ऐसी स्थिति मृत्युतक बनाये रखनेवाळा मोक्ष पाता है। 


तीसरा अध्याय? 
सोमप्रभात, २४ नवम्बर, १९३० 


स्थितप्रज्ञके लक्षण सुनकर अर्जुनको ऐसा लगा कि मनुष्यको शान्त होकर बैठे 
रहना चाहिए। उसके लक्षणोमे कर्मका तो नामतक उसने नही सुना। इसलिए 
भगवानसे पूछा -- आपके वचनोसे तो लगता है कि ज्ञान, कमंसे बढकर है। इससे 
मेरी बुद्धि भ्रमित हो रही है। यदि ज्ञान अच्छा हो तो फिर मुझे घोर कमंमे कयो 
उतार रहे है? मुझे साफ कहिए कि मेरा भला किसमे है?" 

तब भगवानने उत्तर दिया: 

“हे पाप-रहित अर्जुन ! मारम्भसे ही इस जगतमे दो मार्ग चलते आये है: 
एकमे ज्ञानकी प्रधानता है और दूसरेमे कर्मकी। पर तू स्वय देख ले कि कर्मके बिना 
मनुष्य अकर्मी नही हो सकता, बिना कर्मके ज्ञान आता ही नही। सब छोड़कर बैठ 
जानेवाला मनुष्य सिद्ध पुरुष नही कहला सकता । 

तू देखता है कि प्रत्येक मनुष्य कुछ-न-कुछ तो करता ही है। उसका स्वभाव 
ही उससे कुछ करायेगा। जगतका यह नियम होनेपर भी जो मनुष्य हाथ-पाँव ढीले 
करके बैठा रहता है और मनमे तरह-तरहके मनसूवे बांधता रहता है, वह मूर्ख कहा 
जायेगा और वह मिथ्याचारी भी गिना जायेगा । कया इससे यह अच्छा नही है कि 
इन्द्रियोको वशमे रखकर, राग-द्रेष छोडकर, शोर-गुलके बिना, आसक्तिके बिना, अर्थात्‌ 
अनासक्तभावसे मनुष्य हाथ-पाँवोसे कुछ कर्म करे, कर्मयोग का आचरण करे? तू 
नियत कमं, अपने हिस्सेमे आया हुआ सेवा-कार्यं इन्द्रियोको वशमे रखकर करता रह। 
आलसीकी भाँति बैठे रहनेसे यह कही अच्छा है। आलसी होकर बैठे रहनेवालेके 
शरीरका अन्तमे पतन हो जाता है; पर कर्म करते हुए इतना याद रखना चाहिए 
कि यज्ञ-कार्यके सिवा सारे कर्म लोगोको बन्धनमे रखते है। 

यज्ञके मानी है, अपने लिए नही, बल्कि दूसरेके लिए, परोपकारके लिए किया 
हुआ श्रम अर्थात्‌ सक्षेपमे ' सेवा । और जहाँ सेवाके निमित्त ही सेवा की जायेगी 
वहाँ आसक्ति, राग-द्वेष नही होगा एसी सेवा तू करता रह। ब्रह्माने जगत उपजानेके 
साथ-ही-साथ यज्ञ भी उपजाया; मानो हमारे कानमे यह मन्त्र फूंका कि पृथ्वीपर 
जाओ, एक-दूसरेकी सेवा करो और फूलो-फलो, जीवमात्रको देवतारूप जानो। इन 
देवोकी सेवा करके तुम उन्हे प्रसन्न रखो, वे तुम्हे प्रसन्न रखेगे। प्रसन्न हुए देव तुम्हे 


१. पह “ पत्र ` नारणदास गाथीको ”, २१/२५-११-१९३० के साय भेजा गया था; देखिए खण्ड ४४, 
पृष्ठ ३२३-७। 

विना माँगे मनोवाछित फल देंगे। इसलिए यह समझना चाहिए कि लोक-सेवा किये 
बिना, उनका हिस्सा उन्हे पहले दिये बिना जो खाता है, वह चोर है और जो 
लोगोका, जीवमात्रका भाग उन्हे पहुँचानेके वाद खाता है या कुछ भोगता है, उसे 
वह भोगनेका अधिकार है अर्थात्‌, वह पापमुक्त हो जाता है। इससे उलटा, जो अपने 
लिए ही कमाता है -- मजदूरी करता है -- वह पापी है और पापका अन्न खाता है। 
सुष्टिका नियम ही यह है कि अन्नसे जीवोका निर्वाह होता है। अन्न वषसि पैदा 
होता है और वर्षा यज्चसे अर्थात्‌ जीवमात्रकी मेहनतसे उत्पन्न होती है। जहां जीव 
नही है वहाँ वर्षा नही पाई जाती, जहाँ जीव है वहाँ वर्षा अवश्य है। जीवमात्र 
श्रमजीवी है। कोई पडे-पडे खा नही सकता। और मूढ जीवोके लिए जब यह सत्य 
है तो मनुष्यके लिए यह कितने अधिक अशमे लागू होना चाहिए? इससे भगवानने 
कहा, कर्मको ब्रह्माने पैदा किया। ब्रह्माकी उत्पत्ति अक्षर-ब्रहमसे हुई, इसलिए यह 
समझना चाहिए कि यज्ञमात्रमें -- सेवामात्रमें -- अक्षरब्रह्म, परमेइवर विराजता 
है। ऐसी इस प्रणालीका जो मनुष्य अनुसरण नही करता, वह पापी है और व्यर्थ 
जीता है। 

मगलप्रभात 


यह कह सकते हे कि जो मनुष्य मान्तरिक शान्ति भोगता है और सन्तुष्ट 
रहता है, उसका कोई कर्त्तव्य नही है, उसे कर्म करनेसे कोई फायदा नही, न करनेसे 
हानि नही है। किसीके सम्बन्धमे उसका कोई स्वार्थं न होनेपर भी यज्ञ-कायंको वह 
छोड नही सकता। इससे तू तो कत्तंव्य-कमं नित्य करता रह, पर उसमें राग-द्रेष न 
रख, उसमें आसक्ति न रख। जो अनासक्तिपूर्वंक कमका आचरण करता है वह ईश्वरका 
साक्षात्कार करता है। फिर जनक-जेसे नि स्पृही राजा भी कमं करते-करते सिद्धिको 
प्राप्त हुए, क्योकि वे लोकहितके लिए कमं करते थे। तो तू कंसे इसके विपरीत 
बरताव कर सकता है? नियम यही है कि जैसा अच्छे और बडे माने जानेवाले 
मनुष्य आचरण करते है, उसका अनुकरण साधारण लोग करते है। मुझे देख, मुझे 
काम करके क्या स्वार्थ साधना था? पर में चौबीसो घटे बिना थके कर्म करता ही 
रहता हूँ और इससे लोग भी उसके अनुसार अल्पाधिक प्रमाणम वरतते हैं। पर 
यदि मे आलस्य कर जाऊं तो जगतका क्या होगा? 

तू समझ सकता है कि सूर्य, चन्द्र, तारे, इत्यादि स्थिर हो जाये तो जगतका 
नारा हो जाये। और इन सबको गति देनेवाला, नियममे रखनेवाला तो में ही ठहरा । 
किन्तु लोगोमे और मुझमें इतना फर्क जरूर है कि मुझे आसक्ति नही है, लोग 
आसक्त है, वे स्वार्थमे फंसकर भागते रहते है। यदि तुझ-जैसा बुद्धिमान कमं छोडे 
तो लोग भी वही करेगे और बुद्धिश्रष्ट हो जायेगे। तुझे तो आसक्तिरहित होकर 
कत्तव्य करना चाहिए, जिससे लोग कर्म-भ्रष्ट न हो और धीरे-धीरे अनासक्त होना 
सीखें । मनुष्य अपनेमे मौजूद स्वाभाविक गुणोके वश होकर काम तो करता ही रहेगा। 
जो मूर्ख होता है, वही मानता है कि “मै करता हें । ' साँस लेना-यह जीवनमात्रकी 
प्रकृति है, स्वभाव है। आँखपर किसी मक्खी”आदिके बैठते ही तुरन्त मनुष्य स्वभावतः 

ही पलके हिलाता है, उस समय वह नही कहता कि मै साँस लेता हे, पलक 
हिलाता हूँ : इस तरह जितने कर्म किये जाये, सब स्वाभाविक गुणोके अनुसार क्यो 
न किये जाये? उनके लिए अहकार क्या? और यो समत्वरहित सहज कर्म करनेका 
सुवर्ण मार्ग है सब कर्म मुझे अपंण करना और ममत्व हटाकर मेरे निमित्त करना । 
ऐसा करते-करते जब मनुष्यमे से अहकार-वृत्ति और स्वार्थका नाश हो जाता है तब 
उसके सारे कमं स्वाभाविक और निर्दोष हो जाते हे । वह बहुत-से जंजालोसे छूट जाता 
है। उसके लिए फिर कर्म-बन्धन-जैसा कुछ नही है और जहाँ स्वभावके अनुसार 
कमं हो, वहाँ बलात्कारसे न करनेका दावा करनेमे ही अहकार समाया हुआ है। 
ऐसा बलात्कार करनेवाला बाहरसे चाहे कर्म न करता जान पड़े, पर भीतर-भीतर 
तो उसका मन प्रपच रचता ही रहता है। बाहरी कमंकी अपेक्षा यह बुरा है, अधिक 
बन्धनकारक है। 

वस्तुत इन्द्रियोका अपने-अपने विषयोमे राग-द्रेप विद्यमान है। कानोको यह 
सुनना रुचता है, वह नही, नाकको गुलाबके फूलकी सुगन्ध भाती है, मळ 
वगरहकी दुर्गन्ध नही । सभी इन्द्रियोके सम्बन्वमे यही बात है। इसलिए मनुष्यको 
इन राग-द्वेपरूपी दो ठगोसे बचना चाहिए। और इन्हे मार भगाना हो तो 
कर्मोकी शुखलामे न पड़े। आज यह किया, कल दूसरा काम हाथमे ल्या, परसो 
तीसरा, यो भटकता न फिरे। बल्कि अपने हिस्सेमे जो सेवा आ जाये, उसे ईश्वर-प्रीत्यर्थ 
करनेको तैयार रहे। तब यह भावना उत्पन्न होगी कि जो हम करते है, वह 
ईरवर ही कराता है। यह ज्ञान उत्पन्न होगा और अहभाव चला जायेगा । इसे स्वधमं 
कहते है। स्वघमंसे चिपटे रहना चाहिए, क्योकि अपने लिए तो वही अच्छा है। 
देखनेमे परधम अच्छा दिखाई दे तो भी उसे भयानक समझना चाहिए स्वधमंपर 
चलते हुए मृत्यु होनेमे मोक्ष है। 

राग-देषरहित होकर किये जानेवारे कर्मको यज्ञरूप बतळानेपर अर्जुनने भगवानसे 
पूछा, “ मनुष्य किसकी प्रेरणासे पाप-कर्म करता है? अक्सर तो एसा लगता है कि 
पाप-कमंकी ओर कोई जबरदस्ती ढकेल ले जाता है ।” 

भगवान बोले, “ मनृप्यको पाप कमंकी ओर ढकेल ले जानेवाला काम है और 
क्रोध है। दोनो सगे भाईकी भाँति हे । कामकी पूर्तिके पहले ही क्रोध आ धमकता 
है। काम-क्रोधवाला रजोगुणी कहलाता है। मनुष्यके महान शत्रु यही हे । इनसे नित्य 
लडना है। जैसे मेल चढनेसे दर्पण घुँधला हो जाता है, या अग्नि घुएंके कारेण 
ठीक नही जळ पाती और गर्भ झिल्लीमे पडे रहनेतक घुटता रहता है, उसी प्रकार 
काम-क्रोध ज्ञानीके ज्ञानको प्रज्वलित नही होने देते, फीका कर देते है या दबा देते 
हैं। काम अग्निके समान विकराल है और इन्द्रिय, मन, बुद्धि, सबपर काबू करके 
मनुष्यको पछाड देता है। इसलिए तू इन्द्रियोसे पहले निपट, फिर मनको जीत, तो 
बुद्धि तेरे अधीन रहेगी, क्योकि इन्द्रियाँ, मन और बुद्धि यद्यपि क्रमशः एक-दूसरेसे 
बढ-चढ कर है तथापि आत्मा उन सबसे बढ-चढकर है। मनुष्यको आत्माकी अपनी 
शक्तिका पता नही है, इसीलिए वहु मानता है कि इग्द्रियाँ वशमे नही रहती, मन 

वशमे नही रहता या वुद्धि काम नही करती। आत्माकी शक्तिका विश्वास होते ही 
वाकी सव आसान हो जाता है। इन्द्रियोको, मन और वृद्धिको ठिकाने रखनेवालेका 
काम, क्रोध या उनकी असख्य सेना कुछ नही कर सकती। 


चौथा अध्याय? 


सोमप्रभात [१ दिसम्बर, १९३०] 


भगवानने अर्जुनसे कहा कि मेने जो निप्काम कर्मयोग तुझे वतलाया है, वह 
बहुत प्राचीन कालसे चछा आता है, नया नही है। तू प्रिय भक्‍त है और इस 
समय धर्मसकटमे है इसलिए, उससे मुक्‍त करनेके लिए, मैने तेरे सामने इसे रखा 
है। जव-जब धमकी निन्दा होती है और अवमं फैलता है तव-तव में अवतार 
लेता हे और भक्तोकी रक्षा करता हूँ, पापियोका सहार करता हूँ। जो मेरी इस 
मायाको जाननेवाला है, वह विशवास रखता है कि अवर्मका लोप अवध्य होगा, 
साधु पुरुषका रक्षक ईश्वर है। एसे मनुष्य धर्मका त्याग नही करते और अन्तम मुझे 
पाते है, क्योकि वे मेरा व्यान घरनेवाले, मेरा आश्रय लेनेवाले होनेंके कारण 
काम-कोधादिसे मुक्त रहते है और तप तथा ज्ञानसे बुद्ध वने रहते है । मनुष्य जैसा करता 
है, वैसा फळ पाता है। मेरे नियमोसे वाहर कोई रह नही सकता । गुण-कर्म-भेदसे मैने 
चार वर्ण पैदा किये है। फिर भी मुझे उनका कर्ता मत समझ; क्योकि मुझे इस 
कर्ममे से किसी फलकी आकांक्षा नही है, न इसका पाप-पुण्य मुझे होता है। यह 
ईरवरकी माया समझने योग्य है। जगतमे जितनी प्रवृत्तियाँ हुँ, सव ईश्‍वरी नियमोके 
अधीन होती है, फिर भी ईश्वर उनसे अलिप्त रहता है, इसलिए वह उनका कर्ता 
है और अकर्ता भी। यो अलिप्त रहकर, अछूता रहकर, फळेच्छा-रहित होकर जैसे 
ईरवर चलता है, वैसे मनुष्य भी निप्काम रहकर चले तो अवश्य मोक्ष पा जाये। 
ऐसा मनुष्य कमंमे अकम देखता है और ऐसे मनुष्यको न करने योग्य कर्मका भी 
तुरन्त पता चल जाता है। कामनासे सम्वन्धित कम, जो कामनाके विना हो ही नही 
सकते, वे सव न करने योग्य कर्म कहलाते हे -- उदाहरणके लिए चोरी, व्यभिचार, 
आदि कर्म कोई अलिप्त रहकर नही कर सकता । इसलिए जो कामना और सकल्प 
छोडकर कत्तेंव्य-कर्म करता है उसके वारेमे कहा जाता है कि उसने अपनी ज्ञानरूपी 
अग्नि-हारा अपने कर्मोको जला डाला है। यो कर्मफलका संग छोडनेवाळा मनुष्य 
सदा सन्तुष्ट रहता है, सदा स्वतन्त्र होता है। उसका मन ठिकाने होता है,.वह 
किसी सग्रहमे नही पड़ता और जैसे आरोग्यवान पुरुषकी शारीरिक क्रियाएँ अपने-आप 
चलती रहती है, उसी प्रकार ऐसे मनुष्यकी प्रवृत्तियाँ अपने-आप चला करती हँ! 


१. इसके वाद गांधीनी-द्वारा लिखित पक्र टिप्पणी है जो, २४-११-१९३० के अन्तगेत पहले ही 
प्रकाशित दो चुकी है; देखिए खण्ड ४४, पृष्ठ ३३३-४। 

२, यह “ पत्र: नारणदास गांघीको ”, २७-११/३-१२-१९३० के साथ भेजा गया था; देखिए 
दण्ड ४४, एछ ३४७-९ | 

उनको चलानका उसे अभिमान नही होता, भानतक नही होता । वह स्वय निमित्त- 
मात्र रहता हे -- सफलता मिली तो भी 'वाह-वाह”, न मिली तो भी। सफलतासे 
वह फूल नही उठता, विफलतासे घबराता नही। उसके सब कर्म यज्ञरूप सेवाके 
लिए होते हे । वह सारी क्रियाओमे ईश्वरको ही देखता है और अन्तमे उसीको 
पाता है। 

यज्ञ तो अनेक प्रकारके कहे गये हूँ। उन सबके मूलमे शुद्धि और सेवा होती 
है। इन्द्रियदमन एक प्रकारका यज्ञ है; किसीको दान देना दूसरे प्रकारका। 
प्राणायामादि भी शुद्धिके लिए आरम्भ किये जानेवाले यज्ञ है। इनका ज्ञान किसी 
ज्ञाता गुरुसे प्राप्त किया जा सकता है। वह विनय, लगन और सेवासे ही सम्भव 
है। यदि सव लोग बिना समझे-वूझे यज्ञके नामपर अनेक प्रवृत्तियाँ करने लग जाये 
तो अज्ञानके निमित्त होनेके कारण, भळेके बदले बुरा नतीजा भी हो सकता है। 
इसलिए हरेक काम ज्ञानपुर्वक होनेकी पूरी आवश्यकता है। यहाँ ज्ञानसे मतलब 
अक्षर-ज्ञान नही है। उस ज्ञानम शकाकी कोई गृजाइश नही रहती । उसका आरम्भ 
श्रद्धासे होता है और अन्तमे उसका अनुभव आता है। ऐसे ज्ञानसे मनुष्य सव 
जीवोको अपनेमे देखता है और अपनेको ईश्वरमे देखता है, यहाँतक कि यह सव 
प्रत्यक्षकी भाँति उसे ईशवरमय लगता है। एसा ज्ञान पापी-से-पापीको भी तार देता 
है। यह ज्ञान मनुष्यको कर्मवन्धनसे मुक्त करता है। अर्थात्‌ कमका फल उसे स्पर्श 
नही करता। इसके समान पवित्र इस जगतूमे दूसरा कुछ नही है। इसलिए तू 
श्रद्धा रखकर, ईशवरपरायण होकर, इन्द्रियोको वषमे रखकर ऐसा ज्ञान पानेका 
प्रयत्न कर, उससे तुझे परम शान्ति मिलेगी ।' 


पाँचवाँ अध्याय 
९ दिसम्बर, १९३० 


अर्जुन कहता है, “आप ज्ञानको [कर्मसे] विशेष बतलाते है, तब मै समझता 
हैँ कि कमं करनेकी आवश्यकता नही है; सन्यास ही अच्छा है। फिर आप कर्म 
की स्तुति करते है, और तब यह लगता है कि योग अच्छा है। इन दोनोंमे 
अधिक अच्छा क्या है, यह मुझे निश्चयपूर्वक बताइए! तभी मुझे कुछ शान्ति मिल 
सकती है” 

यह सुनकर भगवान बोले, “सन्यास अर्थात्‌ ज्ञान और कर्मयोग अर्थात्‌ 
निष्कामकर्म, ये दोनो अच्छे है । पर यदि चुनाव ही करना है तो मै कहता हूँ कि योग 
अर्थात्‌ अनासक्तिपूर्वंक किया गया कमं अधिक अच्छा है। जो मनुष्य किसी वस्तु या 


इसके बाद गांधीजी-द्वारा छिखित एक टिप्पणी है जो १-११-१९३० के अन्तर्गत पहळे ही 
प्रकाशित हो चुकी है, देखिए खण्ड ४४, पृष्ठ ३३९। 
२, पद “ पत्र; नारणदास गाथीको ”, ४/९-१२-१९३० के साथ भेजा गधा था; देखिए खण्ड ४४, 
पृष्ठ ३६५-८ ! 

मनुष्यसे न द्वेष करता है, न कोई इच्छा रखता है और सुख-दु.ख, सर्दी-गर्मी, इत्यादि 
वद्ठोसे परे रहता है, वह॑ संन्यासी ही है। फिर वह कमं करता हो या न करता हो। 
ऐसा मनुष्य सहज बन्धनमुक्त हो जाता है। अज्ञानी ज्ञान और योगमे भेद करता है, 
ज्ञानी नही । दोनोका परिणाम एक ही होता है अर्थात्‌, दोनोसे वही स्थान मिलता 
है। इसलिए सच्चा जाननेवाळा वही है जो दोनोको एक ही समझता है; क्योकि शुद्ध 
ज्ञानवालेकी कायसिद्धि सकल्प-भरसे हो जाती है, अर्थात्‌ बाहरी कमं करनेकी उसे 
जरूरत नही रहती । जब जनकपुरी जल रही थी तब दूसरोका धर्म था कि जाकर आग 
बुझायें । जनकके सकल्पसे ही उनका आग बुझानेका कत्तव्य पुरा हो रहा था, क्योकि 
उनके सेवक उनके अधीन थे। यदि वे घडा-भर पानी लेकर दौडते तो सब चौपट 
कर देते । दूसरे लोग उनकी ओर ताकते रहते और अपना कर्त्तव्य भूल जाते। और 
विशेष भलमनसी दिखाते तो हक्का-बक्का होकर जनककी रक्षा करने दौड पडते । 
पर सब एकदम जनक नही बन सकते। जनककी स्थिति पाना बडा दुलेभ है। 
करोडोमे से किसीको अनेक जन्मोकी सेवासे वह प्राप्त हो सकती है। यह भी नही 
है कि यह कोई सुखकी सेज हो। उत्तरोत्तर निष्काम कर्म करते हुए मनुष्यका 
सकल्प-बल बढता जाता है और बाहरी कमं कम होते जाते है। कहा जा सकता है 
कि वास्तवमें देखनेपर उसे इसका पता भी नही चलता । इसके लिए उसका प्रयत्न 
भी नही होता । वह तो सेवा-कायंमे ही डूबा रहता है। उससे उसकी सेवा-शक्ति 
इतनी अधिक बढ जाती है कि उसे सेवासे कोई थकान आती नही जान पडती। 
इससे अन्तमं उसके सकल्पमे ही सेवा आ जाती है, वैसे ही, जैसे बहुत जोरसे गति 
करती हुई वस्तु स्थिर-सी लगती है। ऐसा मनुष्य कुछ करता नही है, यह कहना 
प्रत्यक्ष रूपसे अयुक्त है। पर ऐसी स्थिति साधारणत" कल्पनाकी ही वस्तु है, अनुभवमे 
नही आती । इसलिए मैने कमंयोगको विशेष कहा है। करोडो निष्काम कमसे ही 
सन्यासका फल प्राप्त करते है। वे सन्यासी होने जाये तो इधर या उधर कहीके 
न रहेगे। सन्यासी होने गये तो मिथ्याचारी हो जानेकी पूरी सम्भावना है, और 
कमंसे तो गये ही, मतलब, सब खोया। पर जो मनुष्य अनासक्तिसहित कर्म करता 
हुआ शुद्धता प्राप्त करता है, जिसने अपने मनको जीता है, जिसने अपनी इन्द्रियोको 
वशमे रखा है, जिसने सब जीवोके साथ अपनी एकता साधी है और सबको अपने 
समान ही मानता है, वह कमं करते हुए भी उससे अलग रहता है अर्थात्‌ बन्धनमे 
नही पडता । ऐसे मनुष्यके बोळने-चालते आदिकी क्रियाएं करते हुए भी ऐसा लगता है 
कि इन क्रियाओको इन्द्रियाँ अपने धर्मानुसार कर रही है । स्वय वह कुछ नही करता। 
शरीरसे आरोग्यवान मनुष्यकी कियाएँ स्वाभाविक होती है । उसके जठर आदि अपने- 
आप काम करते है, उनकी ओर उसे खयाल नही दौडाना पडता। वैसे ही जिसकी 
आत्मा आरोग्यवान है, उसके लिए कहा जा सकता है कि वह शरीरमे रहते हुए भी 
स्वय अलिप्त है, कुछ नही करता । इसलिए मनुष्यको चाहिए कि सब कमं ब्रह्मापंण 
करे, ब्रह्मके ही निमित्त करे। तब वह करते हुए भी पाप-मुण्यका पुज नही रचेगा। 
पानीमें कमळ की भाँति कोरा-का-कोरा ही रहेगा। 

मंगलप्रभात 
इसलिए जिसने अनासक्तिका अभ्यास कर लिया है, वह योगी कायासे, मनसे, 
वुद्धिसे कार्य करते हुए भी, सगरहित होकर, अहकार तजकर बरतता है, जिससे शुद्ध 
हो जाता है और शान्ति पाता है। दूसरा अयोगी जो परिणामे फंसा हुआ है, कैदीकी 
भाँति अपनी कामनाओमें वंधा रहता है। इस नौ दरवाजेवाले देहरूपी नगरमे 
सव कर्मोका मनसे त्याग करके स्वय कुछ न करता-कराता हुआ योगी सुखपूर्वक रहता 
हैं। संस्कारवान संशुद्ध आत्मा न पाप करता है, न पुण्य । जिसने कर्ममे आसक्ति 
नही रखी, अहंभाव नष्ट कर दिया, फलका त्याग किया, वह जडकी भाँति वरतता 
है, निमित्तमात्र बना रहता है। भला उसे पाप-पुण्य केसे छू सकते है? इसके 
विपरीत, जो अज्ञानमे फंसा है वह हिसाव लगाता है, इतना पुण्य किया, इतना पाप 
किया और इससे वह नित्य नीचेको गिरता जाता है और अन्तमे उसके पल्ले पाप 
ही रह जाता है! ज्ञानसे अपने अज्ञानका नित्य नाश करते जानेवालेके कमंमे नित्य 
निर्मळता बढती जाती है, संसारकी दुष्टिमे उसके कर्मोमे पूर्णता और पुण्यता होती 
है। उसके सव कमं स्वाभाविक जान पड़ते है। वह समदर्शी होता है। उसकी नजरोमे 
विद्या और विनयवाला ब्रह्मा्ञाता ब्राह्मण, गाय, हाथी, कुत्ता, विवेकहीन - पुसे 
भी गया बीता-मनूष्य सव समान हुँ। मतलव यह है कि सवकी वह समानभावसे 
सेवा करेगा -यह नही कि किसीको वडा मानकर उसका मान करेगा और दूसरेको 
तुच्छ समझकर उसका तिरस्कार करेगा। अनासक्त मनुष्य अपनेको सवका देनदार 
मानेगा, सबको उनका केचा चुकायेगा और पूरा न्याय करेगा। उसने जीते-जी जगतको 
जीत लिया है, वह ब्रह्ममय है । अपना प्रिय करनेवालेपर वहं रीझता नही, गाली 
देनेवाळेपर खीझता नही। आसक्तिवान सुखको बाहर ढूंढता है, अनासक्त निरन्तर 
भीतरसे शान्ति पाता है, क्योकि उसने वाहरसे जीवको समेट लिया है । इन्द्रियजन्य 
सारे भोग दु'खके कारण है। मनुष्यको काम-क्रोघ आदिके वेग सहन करने चाहिए। 
अनासक्त योगी सब प्राणियोके हितमे ही लगा रहता है। वह शकाओसे पीडित 
नही होता । एसा योगी वाहरी जगतसे अछूग रहता है, प्राणायामादिके प्रयोगोसे 
अन्तर्मुखताका यत्न करता रहता है और इच्छा, भय, को, आदिसे पृथक्‌ रहता है। 
बह मुझे ही सबका महेइवर, मित्र, यज्ञादिका भोक्ता जानता है और शान्ति प्राप्त 
करता है। 


छठा अध्याय 


मंगरप्रभात, १६ दिसम्बर, १९३० 


श्री भगवानने कहा: कर्मफल त्यागकर कर्ततव्य-कम करनेवाला मनुष्य सन्यासी 
कहलाता है और योगी भी कहलाता है। जो क्रियामात्रका त्याग कर बैठता है, 


१. पह “ पत्रः नारणदास गाधीको ”, १३/१६-१२-१९३० के साथ भेजा गया था; देखिए ण्ड 
४४, पृष्ठ ३४७-९। 

वह आळसी है। असली बात तो है मनके घोडे दौडाना छोडनेकी । योग अर्थात्‌ 
समत्वको जो साधना चाहता है, उसकी कमं किये बिना गुजर ही नही है। देखा गया 
हैं कि समत्व प्राप्त व्यक्ति शान्त हो जाता है। तात्पर्य, उसके विचारको ही कर्मका 
बल प्राप्त हो चुकता है। जब मनुष्य इन्द्रयोके विषयोमे या कमंमे आसक्त न हो 
और मनकी सारी तरगोको छोड़ दे, तब कहना चाहिए कि उसने योग साध लिया 
है, बह योगारूढ हो चुका है। 

आस्माका' उद्धार आत्मासे ही होता है। तब कह सकते है कि आत्मा स्वय ही 
अपना शत्रु बनता है और मित्र बनता है। जिसने मनको जीत लिया है उसकी आत्मा 
[उसके लिए] मित्र है, जिसने नही जीता है उसकी आत्मा [उसके लिए] शत्रु है) 
जीतनेवालेकी पहचान यह है कि उसके लिए सरदी-गरमी, सुख-दु ख, मान-अपमान, सब 
एक समान होते हे । योगी उसका नाम है जिसे ज्ञान है, अनुभव है, जो अविचल 
है, जिसने इन्द्रियोपर विजय पाई है और जिसके लिए सोना, मिट्टी या पत्थर समान है । 
वह शत्रु-मित्र, साधु-असाधु, इत्यादिके प्रति समभाव रखता है। ऐसी स्थितिको पहुँचनेके 
लिए मनको स्थिर करना, वासनाएँ त्यागना और एकान्तम बैठ कर परमात्माका 
ध्यान करना चाहिए । केवळ आसन आदि ही बस नही है। समत्व-प्राप्तिके इच्छुकोको 
ब्रह्मचर्यादि महाव्रतोका भली प्रकार पालन करना चाहिए। जो इस प्रकार भासनबद्ध 
हो चुका है, यम-नियमोका पालन करनेवाले ऐसे मनुष्यको अपना मन परमात्मामे 
स्थिर करनेसे परम शान्ति प्राप्त होती है। 

यह समत्व ठूंस-टूंसकर खानेवाला तो पा नही सकता, यह एकदम उपवास 
करते रहनेवालेको भी नही मिलता, यह बहुत सोनेवालेको भी नही मिलता और 
इसी प्रकार बहुत जागनेसे भी हाथ नही आता। समत्व प्राप्तिके इच्छुकको तो 
सबमे - खानेमे, पीनेमे, सोने-जागनेमें भी मर्यादाकी रक्षा करनी चाहिए) एक दिन 
खूब खाया और दूसरे दिन उपवास किया, एक दिन खूब सोये और दूसरे दिन 
जागरण कर बैठे, एक दिन खूब काम किया और दूसरा दिन आलस्यम बिता दिया, 
यह योगकी निशानी नही है। योगी तो सदैव स्थिरचित्त होता है और वह कामना- 
मात्रका अनायास त्याग किये रहता है। ऐसे योगीकी स्थिति निर्वात स्थानमें दीपककी 
भाँति स्थिर रहती है। उसे जगके खेल अथवा अपने मनमे उठनेवारे विचारोकी छहरे 
डाँवाडोल नही कर सकती । धीरे-धीरे किन्तु दृढतापूर्वक प्रयत्न करनेसे यह योग सथ 
सकता है। मन चचल है, इससे इधर-उधर दौड़ता है, उसे धीरे-धीरे स्थिर करना 
चाहिए । उसके स्थिर होनेसे ही शान्ति मिळती है। इस तरह मनकी स्थिरताके लिए 
निरन्तर आत्मचिन्तन आवश्यक है। ऐसा मनुष्य सब जीवोको अपनेमे और अपनेको 
सबमे देखता है, क्योंकि वह मुझे सबमे और सबको मुझमे देखता है। जो मुझमे लीन है, 
मुझे सर्वत्र देखता है, वह स्वय नही रह गया है, इसलिए सब-कुछ करता हुआ भी 
मुझमे पिरोया हुआ रहता है। उसके हाथसे कभी कुछ अकरणीय नही हो सकता। 

अर्जुनको यह योग कठिन छगा। वह बोळा, “यह आत्मस्थिरता कैसे प्राप्त 
हो? मन तो बन्दरके समान है। मनको रोकना हवाको रोकनेके समान है। एसा 
मन कब और कंसे वशम आता है?” 

भगवानने उत्तर दिया, “तेरा कहता सच है; पर राग-द्वेषको जीतने और 
प्रयत्न करनेसे कठिनको आसान किया जा सकता है। निस्सन्देह मनको जीते विना 
योग नही साधा जा सकता।” 

तब फिर अर्जुन पूछता है, “मान लीजिए कि मनुष्यमे श्रद्धा है, पर उसका 
प्रयत्न मन्द होनेसे वह सफल नही होता। ऐसे मनुष्यकी क्या गति होती है? वह 
बिखरे बादलकी तरह नष्ट तो नही हो जाता?” 

भगवान बोले, “ऐसे श्रद्धालुका नाश तो होता ही नही। कल्याणमार्गीकी अव- 
नति नही होती। ऐसा मनुष्य मरनेपर कर्मानुसार पुण्यळोकमे वसनेके बाद पृथ्वी 
पर लौट आता है और पवित्र घरमे जन्म लेता है। ऐसा जन्म छोकोमे दुर्लभ है। 
ऐसे घरमे जन्म लेनेपर पहलेके उसके शुभ सस्कारोका उदय होता है। अब प्रयत्तमे 
तेजी आती है और अन्तमे उसे सिद्धि मिलती है। यो प्रयतन करते-करते कोई जल्दी 
और कोई अनेक जन्मोके वाद अपनी श्रद्धा और प्रयत्नके वळके अनुसार समत्वको 
पाता है। तप, ज्ञान, कर्मकाण्ड-सम्वन्धी कर्म --इत सबसे समत्व विशेष है, क्योकि 
तपादिका अन्तिम परिणाम भी समता ही होना चाहिए। इसलिए तू समत्व लाभ कर 
और योगी हो। जो अपना सर्वस्व मुझे अर्पण कर श्रद्धापूर्वक मेरी ही आराधना 
करते हे, उन्हे श्रेष्ठ समझ ।” 

सातवाँ अध्याय? 
मगलप्रभात, [२३ दिसम्वर, १९३०] 

भगवान वोळे, हे पार्थ ! अव मै तुम्हे बतलाळंगा कि मुझमें चित्त छगाकर 
और मेरा आश्रय लेकर कर्मयोगका आचरण करता हुआ मनुष्य निइचयपूर्वेक मुझे 
सम्पूर्ण रीतिसे कैसे पहचान सकता है। इस अनुभवयुक्त ज्ञानके बाद फिर और-कुछ 
जाननेको वाकी नही रहेगा। हजारोमें कोई विरला ही इसकी प्राप्तिका प्रयत्न करता 
है और प्रयत्न करनेवालोमे कोई ही सफल होता है। 

पृथ्वी, जळ, आकाश, तेज और वायु तथा मन, वुद्धि और अहकारयुकत आठ 
प्रकारकी मेरी प्रकृति है। इसे 'अपरा ' प्रकृति और दूसरीको “परा प्रकृति कहते 
है, जो जीवरूप है। इन दो प्रकृतियोसे अर्थात्‌ देह और जीवके सम्बन्धसे सारा 
जगत्‌ है। इसलिए समस्त सृष्टि और नाणका कारण मै ही हूँ। जैसे मालाके 
आधघारपर उसके मनके रहते है, बैसे जगत मेरे आधारपर विद्यमान है। तात्पयं: 
जलमे रस मैं हूं, सू्य-चन्द्रका तेज मै हूँ, वेदोका ओकार मे हूँ, आकाशका शब्द मे 
हैं, पुरुपोका पराक्रम मे हूँ, मिट्टीमे सुगन्ध में हूँ, अग्निका तेज में हूँ, प्राणीमात्र॒का 
जीवन मै हूँ, तपस्वीका तप मै हूँ, बुद्धिमानकी बुद्धि मै हूँ, बलवानका शुद्ध बळ में 
हूँ, जीवमात्रमे विद्यमान धमंकी अविरोधी कामना में हूँ, सक्षेपमे सत्व, रजस्‌ और 


१, इसके बाद गाधीजी-दारा छिद्धित एक टिप्पणी दै जो १६-११-१९३० के अन्तरत पहले ही 
प्रकाशित हो चुकी है; देखिए खण्ड ४५, पृष्ठ २। 

२, यह “पत्रः नारणदास गाधीको”, १८/२३-१२-१९३०के साथ भेजा गया था; देखिए 
खण्ड ४५, पृष्ठ २०-५ । 

तमसूसे उत्पन्न होनेवाले सब भावोको मुझसे उत्पन्न हुआ जान; उनकी स्थिति मेरे 
आधारपर ही है। मेरी त्रिगुणी मायाके कारण इन तीन भावो या गुणोमे रचे-पचे 
लोग मुझ अविनाशीको पहचान नही सकते। उसे तर जाना कठिन है! पर 
मेरी शरण लेनेवाले इस मायाको अर्थात्‌ तीन गुणोको लाँघ सकते है । 
पर ऐसे मूढ लोग मेरी शरण कैसे छे सकते है जिनके आचार-विचारका कोई 
ठिकाना नही है? वे तो मायामे पडे अघकारमे ही चक्कर काटा करते है और 
ज्ञानसे वंचित रहते है, पर श्रेष्ठ आचारवाले मुझे भजते है। इनमे कोई अपना 
दुख दूर करनेको मुझे भजता है, कोई मुझे पहचाननेकी इच्छासे भजता है और कोई 
कत्तव्य समझकर ज्ञानपूर्वंक मुझे भजता है। मुझे भजनेका अर्थ है, मेरे जगतूकी सेवा 
करना । उसमे कोई दु खके मारे, कोई कुछ लाभ-प्राप्तिकी इच्छासे, कोई इस खयारूसे 
कि चलो देखा जाये, क्या होता है और कोई समझ-वूझकर इसलिए कि उसके बिना 
उनसे रहा ही नही जाता, सेवापरायण रहते है । ये अन्तिम मेरे ज्ञानी भक्त हु, 
और में कहुँगा कि मुझे ये सबसे अधिक प्यारे है, या यह समझो कि ये मुझे अधिकसे- 
अधिक पहचानते है और मेरे निकट-से-निकट है। अनेक जन्मोके बाद ही मनुष्य 
ऐसा ज्ञान पाता है और उसे पानेपर इस जगतुमें मुझ वासुदेवके सिवा और कुछ 
नही देखता । पर कामनावाले मनुष्य भिन्न-भिन्न देवताओको भजते है और जिसकी 
जैसी भक्ति, उसका वैसा फल देनेवाला में ही हूँ। उन ओछी समझवालोको मिलने- 
वाळा फल भी वैसा ही ओछा होता है और उतनेसे ही उनको सन्तोप भी रहता 
है। वे अपनी कमअक्लीसे मानते है कि मुझे वे इन्द्रियो-द्वारा पहचान सकते है । वे 
नही समझते कि मेरा अविनाशी और अनुपम स्वरुप इन्द्रियोसे परे है तथा हाथ, कान, 
नाक, आँख, इत्यादि द्वारा पहचाना नही जा सकता। इसे मेरी योगमाया समझ कि 
इस प्रकार सारी चीजोका विधाता होनेपर भी अज्ञानी लोग मुझे पहचान नही सकते। 
राग-्वेषके द्वारा सुख-दु ख आते ही रहते है और उसके कारण जगत्‌ मोहग्रस्त रहता 
है, पर जो उससे छूट गये है और जिनके आचार-विचार तिर्मल हो गये है, वे 
तो अपने ब्रतमे निश्चल रहकर निरन्तर मुझे ही भजते है। वे मेरे पूर्ण ब्रह्मरूपको, 
सब प्राणियोमे भिन्न-भिन्न प्रतीत होनेवाले जीवरूपको और मेरे कर्मको जानते है। 
यो जो मुझे अधिभूत, अधिदेव और अधियज्ञ रूपसे पहचानते है और इससे जिन्होंने 
समत्व प्राप्त किया है, वे मृत्युके अनन्तर जन्म-मरणके बन्धनसे मुक्त हो जाते है, 
क्योकि इतना जान रेनेपर उनका मन अन्यत्र नही भटकता और सारे जगत्को 
ईरवरमय देखते हुए वे ईश्वरमे ही समा जाते है। 
आठवा. अध्याय 
सोमप्रभात २९, दिसम्बर, १९३० 


अर्जुन पूछता है, “ आपने पूर्णब्रह्म, अध्यात्म, कमें, अधिभूत, अधिदेव, अधियज्ञका 
नाम लिया, पर इन सबका अर्थे मैने समझा नही। फिर आप कहते है कि आपको 
१. यद “पत्रः नारणद्रास गांधीको ”, २७/३०-१२-१९३० के साथ भेजा गया था, देखिए खण्ड 

४५, पृष्ठ ३७-९। 

अधिभूत रूपसे जानकर समत्वको प्राप्त हुए लोग मृत्युके समय पहचानते है; यह 
सब मुझे समझाइए। ” 

भगवानने उत्तर दिया, “जो सर्वोत्तम नाशरहित स्वरूप है, वह पृर्णत्रह् है और 
जो प्राणीमात्रमे कर्तता-भोक्तारूपसे देह धारण किये हुए है, वह अध्यात्म है। 
प्राणीमात्रकी उत्पत्ति जिस क्रियासे होती है, उसका नाम कमे है। अतः यह भी कह 
सकते हे कि जिस कियासे उत्पत्तिमात्र होती है, वह कर्म है। मेरा नाशवान देहस्वरूप 
अधिभूत है और यज्ञ द्वारा शुद्ध हुआ अध्यात्मस्वरूप अधियज्ञ है। यो देहरूपमें, 
मूछित जीवरूपमे, शुद्ध जीवरूपमे और पूर्ण ब्रह्मरूपमे सर्वत्र मे ही हे और ऐसा 
जो मे हूँ, उसका मृत्युके समय जो ध्यान करता है, अपनेको बिसार देता है, किसी 
प्रकारकी चिन्ता नही करता, इच्छा नही करता, वह निस्सन्देह मेरे स्वरूपको प्राप्त 
करता है। मनुष्य जिस स्वरूपका नित्य ध्यान करता है, अन्त कालमे भी उसीका 
* ध्यान रहे तो उस स्वरूपको वह पाता है। और इसीलिए तू नित्य मेरा ही स्मरण 
कर। मुझमे ही मन-बुद्धि लगाये रख। तब मुझे ही पावेगा। तू इस प्रकार चित्त 
स्थिर न होनेकी बात कहेगा, परन्तु मेरा कहना है कि नित्यके अम्याससे, नित्यके 
प्रयत्नसे इस प्रकार मनुष्य एकाग्रचित्त अवश्य हो जाता है; क्योकि मै तुझसे कह चुका 
हें कि मूलकी दृष्टिसे विचारनेपर तो देहधारी भी मेरा ही स्वरूप है। इसलिए 
मनुष्यको पहलेसे ही तैयारी करनी चाहिए कि मृत्युके समय भन चलायमान न हो, 
भक्तिमे लीन रहे, प्राणको स्थिर रखे और सर्वज्ञ, पुरातन, नियन्ता, सूक्ष्म होते हुए 
भी सबके पारूनकी शक्ति रखनेवाले, चिन्तन दवारा तत्काल न पहचाने जा सकनेवाले, 
सूयंके समान अन्धकार-अज्ञान मिटानेवाले परमात्माका ही स्मरण करे। 

इस परम पदको वेद अक्षर-ब्रह्म नामसे पहचानते है, राग-द्वेषादिसे परे, त्यागी 
मुनि ही इसे पाते हे और इस पदकी प्राप्तिके सब इच्छुक ब्रह्मचयंका पालन करते 
है। तात्पयं: काया, वाणी और मनको अकुशमे रखते हे, विषयमात्रका तीनो प्रकारसे 
त्याग करते हे । इन्द्रियोको समेटकर 3 का उच्चारण करते हुए तथा मेरा ही चिन्तन 
करते हुए देह छोडनेवाले स्त्री-पुरुष परम-पद पाते हे । ऐसोका चित्त कही अन्यत्र नही 
भटकता और यो मुझे पाकर दु' खोका घर--यह जन्म फिर नही लेना पडता। 
इस जन्म-मरणके चक्करसे छूटनेका उपाय मेरी प्राप्ति ही है। 

अपने सौ वर्षके जीवन-कालसे मनुष्य कालका अनुमान लगाता है और उतने 
समयमे हजारो जाळ फेलाता है; पर काल तो अनन्त है। हजारो युगोको ब्रह्माके एक 
दिनके बराबर समझ। इसमे मनुष्यके एक दिनकी या सौ वर्षकी क्या बिसात है? 
इस तनिकसे समयको लेकर इतनी व्यर्थकी दौड़-धूप क्यो ? जिस अनन्त कालके चक्रमे 
मनुष्यका जीवन क्षणमात्रके समान है, उसमे तो ईइवरका ध्यान ही शोभा देता है, 
क्षणिक भोगोके पीछे दौडना नही। ब्रह्माके रात-दिनमे उत्पत्ति और नाश चलता 
ही रहता है और चलता रहेगा। 

उत्पत्ति-नाश करनेवाला ब्रह्मा भी मेरा ही भाव है। वह अव्यक्त है, इन्द्रियोसे 
नही जाना जा सकता। उससे भी परे मेरा अन्य अव्यक्त स्वरूप है जिसका कुछ 

वर्णन मेने तुझसे किया है। उसे पानेवाळा जन्म-मरणसे छूट जाता है; क्योकि उसे 
स्वरूपके लिए रात-दिनवाला इन्द्र नही है, वह केवल शान्त अचल स्वरूप है। उसके 
दर्शन अनन्य भक्तिसे ही प्राप्त होते ह । उसीके आधारपर सारा जगत है और वह 
स्वरूप सर्वत्र व्याप्त है । 

कहते है कि उत्तरायणके शुक्लपक्षके दिनोमे मरनेवाला उपर्युक्त प्रकारसे स्मरण 
करता हुआ मुझे पाता है और दक्षिणायतमे, कृष्णपक्षकी रात्रिमे मृत्यु पानेवालेके 
पुन्जेन्मके चक्कर बाकी रह जाते है। इसका अर्थ यो किया जा सकता है कि 
उत्तरायण और शुक्लपक्ष, यह निष्काम सेवा मार्ग है और दक्षिणायन ओर कृष्णपक्ष 
स्वार्थमागे है । सेवामार्ग अर्थात्‌ ज्ञानमागं, स्वार्थमार्ग अर्थात्‌ अज्ञानमार्य । ज्ञानमार्गसे 
चलनेवालेकों मोक्ष है और अज्ञानमार्गसे चलनेवालेको बन्धन । इन दोनो मार्गोको 
जान लेनेपर कौन भोहमे रहकर अज्ञानमार्गंको पसन्द करेगा? इतना जाननेपर 
मनुष्यमात्रको सब पुण्य-फल छोडकर, अनासक्त रहकर, कत्तंव्यपरायण रहकर, मेने 
जो कहा है, वही उत्तम स्थान पानेका प्रयत्न करना चाहिए। 


नवॉ अध्याय" 


सोमप्रभात [५ जनवरी, १९३१] 


गत अध्यायके अन्तिम इलोकमे योगीका उच्च स्थान बतला देनेपर भगवानके 
लिए अब भक्तिकी महिमा बतलाना ही बाकी रह जाता है, क्योकि “गीता का योगी 
शुष्क ज्ञानी नही है, न विह्नल भक्‍त ही है। 'गीता'का योगी ज्ञान और भक्तिमय 
अनासक्त कमं करनेवाला है। अत' भगवान कहते हे - तुझमे द्वेष नही है, इससे 
तुझे में वह गुह्य ज्ञान बताता हूँ जिसे पाकर तेरा कल्याण होगा। यह ज्ञान सर्वोपरि 
है, पवित्र है और अनायास आचारमे छाया जा सकता है। जिसे इसमे श्रद्धा नही 
है, वह मुझे नही पा सकता! मेरे स्वरूपको मनुष्यप्राणी इन्द्रियो-द्वारा नही पहचान 
सकते, तथापि वह इस जगतमें व्याप्त है। जगत उसके आधार पर स्थित है। वह 
जगतके आधारपर स्थित नही है। फिर यो भी कहा जाता है कि वे प्राणी मुन्नमें 
नही है और में उनमे नही हूँ, यद्यपि मे उनकी उत्पत्तिका कारण हूँ और उनका 
पोषणकर्त्ता हूँ। वे मुझमे नही है और मे उतमे नही हूँ, क्योकि वे अज्ञानमे रहनेके 
कारण मुझे जानते नही, उनमे भक्ति नही है। तू समझ कि यह मेरा चमत्कार है! 

यद्यपि मै प्राणियोमे नही हुँ ऐसा जान पडता है, तथापि वायुकी भाँति मे सर्वत्र 
फैला हुआ हूँ ।-सारे जीव युगका अन्त होनेपर ल्य हो जाते है और आरम्भ होनेपर 
फिर जन्मते हे । इन कर्मोका कर्ता होनेपर भी ये मेरे लिए बन्धनकारक नही ह, 
क्योकि उनमे मुझे आसक्ति नही है, उनके बारेमे मँ उदासीन हूँ। वे कमं होते रहते 
है, क्योकि यह मेरी प्रकृति है, मेरा स्वभाव है। पर लोग मुझे इस ख्पम न 


१. यह “ पत्रः नारणदास गाधीको ”, १/६-१-१९३१ के साय भेजा यथा या, देखिए खण्ड ४५, 
पृष्ठ ६३-६। 

पहचाननेके कारण नास्तिक बने रहते है। वे मेरे अस्तित्वसे ही इनकार करते है । 
एसे लोग भ्रमके हवाई महल बनाते रहते हे! उनके कमं भी व्यर्थ होते हे और वे अज्ञानसे 
भरपुर होनेके कारण आसुरी वृत्तिवाले होते है । दैवी वृत्तिवाले मुझे अविनाशी भौर 
सरजनहार जानकर भजते ह । वे दृढ़निश्चयी होते है, नित्य प्रयत्नशील रहते है, 
मेरा भजन-कीत॑न करते और मेरा ध्यान धरते हे ! इसके सिवा कितने ही मुझे एक 
ही माननेवारे हुँ । कितने ही मुझे बहुरूप मानते हे। मेरे अनन्त गुण होनेके कारण 
वहुरूप माननेवाले भिन्न गुणोको भिन्न रूपसे देखते हे । पर इन सबको तू भकत जान। 

यज्ञका संकल्प में, यज्ञ में, पितरोका आधार मै, यज्ञकी वनस्पति मै, मन्त्र मै, 
आहुति मे, हविष्य मे, अग्नि मे और जगतका पिता मे, माता मै, जगतको धारण 
करनेवाला मै, पितामह मै, जानने योग्य भी मै, ओकार-मन्त्र मै, ऋग्वेद, सामवेद, 
यजुर्वेद मै, गति मे, पोषण मै, प्रभु मे, साक्षी मै, आश्रय मै, कल्याण चाहनेवाला 
भी मे, उत्पत्ति और नाश में, सर्दी-गर्मी मे, सतू और असत्‌ भी मे हूं। 

वेदमे वणित क्रियाएँ फळ-प्राप्तिके लिए होती है। अत. उन्हे करनेवाले चाहे 
स्वर्गं क्यो न पाये, पर वे जन्म-मरणके चक्करसे नही छूटते। जो अनन्य भावसे 
मेरा चिन्तन करते रहते है और मुझे ही भजते है, उनका सारा भार में उठाता हूँ। 
उनकी आवश्यकताएं में पुरी करता हूँ और उनकी में ही संभाल करता हू 

अन्य कुछ, दुसरे देवताओमे श्रद्धा रखकर उन्हे भजते है, इसमे अज्ञान है तथापि 
अन्तमे तो वे मुझे ही भजनेवाळे माने जायेगे; क्योकि यज्ञमात्रका में ही स्वामी हूं । 
वे मेरी इस व्यापकताको न जानकर अन्तिम स्थितिको पहुँच नही सकते। देवताओको 
पूजनेवाले देवलोक, पितरोको पुजनेवाले पितृलोक, भूत-प्रेतोको पूजनेवाले भूत-प्रेतोके 
लोकको और ज्ञानपूर्वंक मुझे भजनेवाले मुझको प्राप्त होते है, जो मुझे एक पत्ता भी 
भक्तिपूर्वक अर्पण करते है, उन प्रयत्नशील मनुष्योकी भक्तिको मै स्वीकार करता हूँ । 
इसलिए जो-कुछ तू करे, वह सव मुझे अर्पण करके ही करना । तब शुभ-अशुभ फलका 
उत्तरदायित्व तेरा नही रहेगा। जब तूने फलमात्रका त्याग कर दिया तब तेरे लिए 
जन्म-मरणके चक्कर नही रह गये । मेरे लिए सब प्राणी समान है। एक प्रिय और दूसरा 
अप्रिय हो, यह नही है। पर जो मुझे भक्तिपूर्वक भजते हे, वे तो मुझमे हुँ और मैं 
उनमे हुँ। इसमे पक्षपात नही है; बल्कि यह उन्होने अपनी भक्तिका फल पाया है। 
इस भक्तिका चमत्कार ऐसा है कि जो अन्यय मावसे मुझे भजते है, वे दुराचारी हो 
तो भी साधु बन जाते है । सूर्यके सामने जैसे अंधेरा नही ठहरता, वैसे मेरे पास 
आते ही मनुष्यके दुराचारोका नाश हो जाता है। इसलिए तू निश्‍चय समझ ले कि 
मेरी भक्ति करनेवाले कभी नाशको प्राप्त नही होते। वे तो धर्मात्मा होते है और 
गान्ति भोगते हे । इस भक्तिकी महिमा एसी है कि जो पापयोनिमे जन्मे माने 
जाते है, वे तक मुझे पाते हूँ, फिर पुण्यकर्म करनेवाले ब्राह्मण-क्षत्रियोका तो कहना 
ही क्या? जो भक्ति करता है, उसे उसका फल मिलता है। इसलिए तू जब असार 
ससारमे आ गया है तो मुझे भजकर उसे तर जा। अपना मन मुझमे पिरो दे, 
मेरा ही भक्‍त रह, अपने यज्ञ भी मेरे लिए कर, अपने नमस्कार भी मुझे ही पहुँचा । 

इस भाँति यदि तू मत्परायण होगा और अपनी आत्माको मुझमें होमकर शून्यवत्‌ 
हो जायेगा तो तू मुझे ही पायेगा। 


मंगळप्रभात [६ जनवरी १९३१] 


टिप्पणी : इसमें से हम पाते हुँ कि भक्तिका तात्पर्यं है, ईदवरमे आसक्ति। 
अनासक्तिके अभ्यासका भी यह सरल-से-सरल उपाय-है। इसीलिए अध्यायके आरम्भमें 
प्रतिज्ञा की है कि भक्ति राजयोग है और सरल मार्ग है। हुंदयमं जो बैठ जाये वह 
सरल है, जो न बैठे वह विकट है। इसीसे इसे 'सिरका सौदा' भी माना गया 
है; पर यह ऐसा है कि दूरसे देखनेवाले तापका अनुभव करते हैं। इसमें डूबे हुए 
महासुख मानते हैं। कवि लिखता है कि सुधन्वा' उबल्ते तेलकी कड़ाहीमें हसता 
था और जो लोग बाहर खड़े थे, वे कापते थे। कथा है कि नन्द' अन्त्यजकी जब 
अग्नि-परीक्षा हुई तब वह अग्निम नाचता था। इन सबकी सचाईकी ऐतिहासिकताकी 
खोजकी जरूरत नहीं है। जो किसी भी चीजमें लीन हो जाता है उसकी ऐसी ही 
स्थिति बन जाती है। वह अपनेपनको भूल जाता है; पर प्रभुको छोड़कर हूसरेमें 
लीन कौन होगा? “शक्कर गन्नेके स्वादको छोड़कर कडवे नीमको मत घोळ रे' 
' सूरज चाँदके प्रकाशको तजकर, जुगनूसे मन मत जोड़ रे। 

अतः नवाँ अध्याय बतलाता है कि प्रभुमे आसक्ति अर्थात्‌, भक्तिके बिना फलमें 
अनासवित असम्भव है। अन्तिम इलोक सारे अध्यायका निचोड़ है और हमारी 
भाषामें उसका अर्थ है-“तू मुझमें समा जा ”। 


दसवाँ अध्याय १ 
सोमप्रभात, १२ जनवरी, १९३१ 


भगवान कहते हैं: दोबारा भक्तोंके हितके लिए जो कहता हूँ, सो झुन। देव 
और महषिगणतक मेरी उत्पत्ति नहीं जानते हैं, क्योंकि में उत्पन्न ही नहीं होता। 
मै उनकी और अन्य सबकी उत्पत्तिका कारण हूँ । जो ज्ञानी मुझे अजन्मा और अनादि 
रूपमे पहचानते हैँ, वे सब पापोंसे मुक्‍त हो जाते हे; क्योंकि परमेश्वरको इस रूपमें 
जानने और अपनेको उसकी प्रजा अथवा उसके अंशकी भांति पहचाननेपर मनुष्यमें 
पापवृत्ति नहीं रह सकती । निज सम्बन्धी अज्ञान पापवृत्तिका मूल है ही। 


१. यह कहानी महाभारतमें आती है। उसको उसके नास्तिक पिताकी अपनी आज्ञा न माननेपर 
खौल्ते तेल्की कड़ाहीमें डाळ दिया था, किन्तु वह उसमें से हॅसता हुआ निकर आया था। 
२, ये तमिळनाडुके एक उच्चक्रोश्कि हरिजन भवत ये। मन्दिरमें प्रवेश करनेपर इनके शरीरसे 
स्वघं भग्निकी ज्वालाएँ उठीं और ये अन्तर्ध्यान हो गये। 
३. यह “ पत्र: नारणदास गांधीको ”, १२-१-१९३१ के साथ भेजा गया था; देखिए खण्ड ४५, 
पृष्ठ ८५-६। 

जैसे प्राणी मुझसे पैदा हुए है, वैसे उनके भिन्न-भिन्न भाव, जैसे क्षमा, सत्य, 
सुख-दु ख, जन्म-मृत्यु, भय-अभय, आदि भी मुझसे उत्पन्न हुए हे । ये सव मेरी विभूतियाँ 
हे। जो यह जान लेते हँ उनमे सहज ही समता उत्पन्न हो जाती है, क्योकि वे 
अहताको छोड देते ह्‌ । उनका चित्त मुझमे ही रमा रहता है, वे मुझे अपना सव-कुछ 
अर्पण करते हू, परस्पर मेरे विषयमे ही वार्तालाप करते हैँ, मेरा ही कीतंन करते 
हे और सन्तोष तथा आनन्दसे रहते हुँ। इस प्रकार जो मुझे प्रेमपूर्वक भजते हे 
और मुझमे ही जिनका मन रहता है, उन्हे मे ज्ञान देता हूँ और उसके द्वारा वे मुझे 
पाते हूँ । 

तव अर्जुनने स्तुति की: आप ही परब्रह्म है, परमधाम है, पवित्र हैं, ऋषि 
आदि आपको आदिदेव, अजन्मा, ईइवररूपसे भजते हे, ऐसा आप ही कहते है। हे 
स्वामी, हे पिता, आपका स्वरूप कोई नही जानता, आप ही अपनेको जानते हूँ। 
अव मुझसे अपनी विभूतियां कहिये और साथ ही यह बताइये कि आपका चिन्तन 
करते हुए में आपको कंसे पहचान सकता हूं । 

भगवानने जवाब दिया: मेरी विभूतियाँ अनन्त है, उनमे से कुछ खास-खास तुझे 
चता देता हूँ। सब प्राणियोके हृदयमे रहनेवाळा आत्मा मे हूँ। में ही उनकी उत्पत्ति, 
उनका मध्य और उनका अन्त हूँ । आदित्य मे, विष्णु मे, प्रकाशित वस्तुओमे प्रकाश 
देनेवाळा सुय में, वायुओमे मरीचि में, नक्षत्रोमे चन्द्र मे, वेदोमे सामवेद मे, इन्द्रियोमें 
मन में, प्राणियोमे चेतन-गक्ति मे, ख्ट्रोमे शकर मे, यक्ष-राक्षसोमे कुवेर मै, देत्योमें 
प्रह्माद में, पनुओमे सिंह में, पक्षियोमे गरुड मै और छल करनेवालोमे द्यूत (जुआ) 
भी मुझे ही जान। इस जगतमे जो-कुछ होता है, वह मेरी मर्जीके विना हो ही नही 
सकता । अच्छा ओर वुरा भी म॑ ही होने देता हूँ, तभी होता है। यह जानकर 
मनुष्यको अभिमान छोडना चाहिए और बुराईसे वचना चाहिए, क्योकि भले-वुरेका 
फल देनेवाला भी में हूँ। तू इतना जान कि यह सारा जगत मेरी विभूतिके एक 
मग-मात्रसे स्थित है। 


ग्यारहवाँ अध्याय 


सोमप्रभात और अपराह्न, १९ जनवरी, १९३१ 


अर्जनने विनय की, “भगवन्‌ ! आपने मुझे आत्माके विषयम जो वचन कहे, 
उनसे मेरा मोह दर हो गया है। आप ही सब है, आप ही कर्ता हे, आप ही 
संहर्ता हुं, आप अविनाशी है। यदि सम्भव हो तो अपने ईइवरीय रूपका दशन मुझे 
कराइये। 

भगवान वोले, “मेरे रूप हजारो है और अनेक रगवाले हे । मुझमें आदित्य, 
वमु, सुद्र, इत्यादि समाये हुए है। मुझमे सारा जगत --- चर और अचर --समाया 


१. यइ “ पत्र : नारणदास गांधीको ”, १४/१९-१-१९३१ के साथ भेजा गया था; देखिए खण्ड ४७, 
पृष्ठ १०२-५। 

हुआ है। यह रूप तू अपने चमं-चक्षुओसे नही देख सकता । अत. में तुझे दिव्य चकु 
देता हूँ, उनके द्वारा तू देख।” 

सजयने घृतराष्ट्रसे कहा, हे राजन्‌ ! भगवानने अर्जुनको यह कहकर अपना जौ 
अद्भुत रूप दिखाया, उसका वर्णन नही किया जा सकता। हम लोग नित्य एक सूर्य 
देखते है, पर खयाल कीजिए कि एसे हजारो सूर्यं नित्य उगे तो उनका तेज जैसा 
होगा, उससे भी अधिक वह तेज चकाचौध पैदा करनेवाला था। उसके आभूषण 
और वस्त्र भी ऐसे ही दिव्य थे। उसके दर्शन करके अर्जुनके रोएं खडे हो गये, 
उसका सिर चकराने लगा और काँपते-काँपते वह स्तुति करने लगा: 

हे देव! आपकी इस विशाळ देहमे मं तो सब-कुछ और सब किसीको 
देख रहा हूँ। ब्रह्मा इसमे हैं, महादेव इसमे है, इसमे ऋषि है, सर्प है, आपके हाथ- 
मुंहका गिनना कठिन है। आपका आदि नही है, अन्त नही है, मध्य नही है। आपका 
रूप मानो तेजका सुभेरू है। देखते ही आँखे चौंधिया जाती है, सुळगते हुए अगारोकी 
भाँति आप जगमगा रहे है और तप रहे है। आप ही जगतके आधार है, आप ही 
पुराण पुरुष है, आप ही घमंके रक्षक है । जहाँ देखता हूँ वहाँ आपके अवयव दिखाई 
दे रहे है। सु्य-चन्द्र तो आपकी आँखो-सरीखे जान पडते हे । आप ही इस पृथ्वी 
और आकाशमें व्याप्त हो रहे है। आपका तेज सारे जगतको तपा रहा है । यह जगत 
थरथरा रहा है। देव, ऋषि, सिद्ध, इत्यादि सब हाथ जोडकर काँपते हुए आपकी 
स्तुति कर रहे है। यह विराट रूप और यह तेज देखकर मै तो व्याकुल हो गया 
हे, शान्ति और घैयं छूटा जा रहा है। हे देव! प्रसन्न होइये। आपकी दाढे 
विकराल हुँ, जैसे दीपकपर पतगे गिरते हे, वेसे इन लोगोको आपके मुंहमे गिरते 
देख रहा हे और आप इनको चूर-चूर कर रहे है। उग्ररूप यह आप कौन हूँ?' 
आपकी प्रवृत्तिको मै समझ नही पा रहा हूँ। 

भगवान बोळे . छोगोका नाश करनेवाला मै काल हूँ। तू चाहे लड या न 
लड़, इन सबका नाश समझ, तू तो निमित्तमात्र है। 

अर्जुन बोळा . हे देव! हे जगन्निवास ! आप अक्षर है, सत्‌ है, असत्‌ है और 
उससे जो परे है, वह भी आप ही है। आप आदि देव हे, आप पुराण पुरुष 
है, आप इस जगतके आश्रय है। आप ही जानने योग्य है। वायु, यम, अग्नि, 
प्रजापति आप ही है। आपको हजारो नमस्कार पहुँचे। अब अपना मूल रूप 
धारण कीजिए। 

इसपर भगवानने कहा: तेरे ऊपर प्रसन्न होकर मैने तुझे अपना विराट रूप 
दिखाया है । वेदाभ्याससे, यज्ञसे, अन्य शास्त्रोके अभ्याससे, दासे, तपसे भी यह रूप 
नही देखा जा सकता, जो तूने आज देखा है। इसे देखकर तू परेशान मत हो। 
भय त्यागकर शान्त हो और मेरा परिचित रूप देख। मेरे यह दर्शन देवोको भी 
दुलंभ है। यह दर्शन केवल शुद्ध भक्तिसे ही हो सकते है। जो'अपने सब कमं 
मुझे समपेण करता है, मत्परायण रहता है, मेरा भकत बनता है, आसक्तिमात्रको 
छोडता है और प्राणीमात्रके विषयमे प्रेममय रहता है, वही मुझे पाता है। 

टिप्पणी: दसवेकी भाँति इस अध्यायको भी मैने जान-वूझकर सक्षिप्त किया 
है। यह अध्याय काव्यमय है। इसलिए या तो मूलमे अथवा अनुवाद-रूपमे जैसा है, 
वैसा ही वारम्बार पढने योग्य है। इसमे भक्तिका रस उत्पन्न होनेकी सम्भावना है। 
वह रस पैदा हुआ है या नही, यह जाननेकी कसौटी अन्तिम इलोक है। सवर्पिणके 
विना और सर्वव्यापक प्रेमके बिना भक्ति नही है। ईशवरके कालरूपका मनन करनेसे, 
उसके मुखमे सृष्टिमात्रको समा जाना है, प्रति क्षण कालका थह काम चलता ही 
रहता है--इस सत्यका भान हो जानेसे सर्वार्पण और जीवमात्रके साथ ऐक्य 
अनायास हो जाता है। चाहे या न चाहे, पर इस मुखम हम अकल्पित क्षणमे पडनेवाले 
ही है। वहाँ छोटे-वड़ेका, नीच-ऊंचका, स्त्री-पुरुषका, मनुष्य-मनुष्येतरका भेद नही रहता 
है। सब कालेश्‍वरके एक कौर हे, यह जानकर हम क्यो दीन, शून्यवत्‌ न बने, क्यो 
सवके साथ मंत्री न करें? ऐसा करनेवालेको वह काल-स्वरूप भयकर नही, बल्कि 
शान्ति-स्थल लगेगा । 


बारहवाँ अध्याय 
मंगलप्रभात, ४ नवम्बर, १९३० 


मर्जुनने भगवानसे पूछा: साकार और निराकारको पूजनेवाले भक्तोमे अधिक 
श्रेष्ठ कौन है? 

भगवानने उत्तर दिया: जो मेरे साकार रूपका श्रद्धापूर्वक मनन करते है, 
उसमे लीन होते है, वे श्रद्धालु मेरे भकत है। पर जो निराकार तत्त्वको भजते है 
और उसे भजनेके लिए समस्त इन्द्रियोका सयम करते है, सब जीवोके प्रति समभाव 
रखते हे, उनकी सेवा करते है, किंसीको ऊँच-नीच नही गिनते, वे भी मुझे पाते हे । 
इसलिए यह नही कह सकते कि दोनोमे अमुक श्रेष्ठ है; पर निराकारकी भक्ति 
शरीरधारी-द्ठारा सम्पूणं रूपसे होना अशक्य माना जाता है, निराकार निर्गृण है, 
अतः मनुष्यकी कल्पनासे परे है। अत सब देहधारी जाने-अनजाने साकारके ही भक्त 
है । इसलिए तू तो मेरे साकार विएवरूपमे ही अपना मन लगा। सब उसे सौप 
दे। यह न कर सकता हो तो चित्तके विकारोको रोकनेका अभ्यास कर, यानी 
यम-नियम आदिका पालन करके प्राणायाम, आसन, आदिकी मदद लेकर मनको वशमे 
कर। ऐसा भी न कर सकता हो, तो जो-कुछ करता है सो मेरे ही लिए करता 
है, इस घारणासे अपने सब काम करेगा, तो तेरा मोह, तेरी ममता क्षीण होती जायेगी 
और त्यो-त्यो तू निर्मल --शुद्ध होता जायेगा और तुझमे भक्तिरस आ जायेगा। यह 
भी न हो सकता हो तो कमं मात्रके फलका त्याग कर दे, यानी फलकी इच्छा 
छोड दे। तेरे हिस्से जो काम आ पडे, उसे करता रह। फलका मालिक मनुष्य हो 
ही नही सकता। वहुतेरी वातोके एकत्र होनेपर फळ निकलता है, अतः तू तो केवल 


१, यह सबसे पहछे लिखा गया था और “ पत्र: नारणदास गार्ष ”, ३०-१०/४-११-१९३० 
के साथ भेजा गया था; देखिए खण्ड ४४, पृष्ठ २६२-४। 

निमित्तमात्र हो जा। जो चार रीतियाँ मेने बताई हैँ, उनमे किसीको कम-ज्यादा मत 
मानना। इनमे जो तुझे अनुकूल हो, उससे तू भक्तिका रस ले ले। ऐसा लगता है 
कि ऊपर जो यम-नियम, प्राणायाम, आसन, आदिका मार्ग वता आये है, उसकी अपेक्षा 
श्रवण-मनन आदिका ज्ञान-मार्ग सरल है । उसकी अपेक्षा उपासनारूप ध्यान सरळ है और 
ध्यानकी अपेक्षा कमंफल-त्याग सरल है। सवके लिए एक ही वस्तु समान भावसे 
सरल नही होती और किसी-किसीको सभी मार्ग लेने पडते हे । वे एक-दूसरेके साथ 
मिले-जुले तो हे ही। चाहे जिस मार्गे हो, तुझे तो भक्त होना है। जिस मार्गसे 
भक्ति सथे, उसी मार्गसे उसे साध । 

में तुझे भक्तके लक्षण वताता हूँ: भक्‍त किसीसे हेप न करे, किसीके प्रति 
वैर-भाव न रखे, जीवमात्रसे मंत्री रखे, जीवमात्रके प्रति करुणाका अभ्यास करे, 
ऐसा करनेके लिए ममता छोडे, अपनेको मिटाकर शून्यवत्‌ हो जाये, दु ख-सुखको 
समान माने! कोई द्वेष करे, तो उसे क्षमा करे, (यह जानकर कि स्वय अपने 
दोपोके लिए वह ससारसे क्षमाका भूखा है) सन्तोषी रहे, अपने शुभ निश्‍्चयोसे 
कभी विचलित न हो। मन-वुदधिसहित सर्वस्व मेरे अर्पण करे। लोगोको उससे उद्वेग 
नही होना चाहिए, न उससे लोग डरे, वह स्वयं लोगोसे न दुख माने, न डरे। 
मेरा भक्त हपं, शोक, भय, आदिसे मुक्‍त होता है। उसे किसी प्रकारकी इच्छा 
नही होती, वह पवित्र होता है, कुल होता है, वह वड़े-बडे आरम्भको' त्यागे हुए 
होता है। निश्चयम दृढ होते हुए भी शुभ और अशुभ परिणाम, दोनोका वह 
त्याग करता है, अर्थात्‌ उसके वारेमं निश्चिन्त रहता है। उसके लिए शत्रु कौन और 
मित्र कोन? उसे मान क्या, अपमान क्या? वह तो मौन धारण करके जो मिल 
जाये, उससे सन्तोष रखकर एकाकीकी भाँति विचरता हुआ सव स्थितियोमे स्थिर 
होकर रहता है। इस भाँति श्रद्धाळू होकर चळनेवाला मेरा प्रिय भक्त है 


तेरहवाँ अध्याय 
सोमप्रभात, [२५ जनवरी, १९३२] 


श्री भगवान वोळे: इस शरीरका दूसरा नाम क्षेत्र है और उसके जानने- 
वालोको क्षेत्रज्ञ कहते है । सव झरीरोमे मौजूद जो में (भगवान) हूँ, उसे क्षेत्रज्ञ 
समझ, और वास्तविक ज्ञान वह है जिससे क्षेत्र और क्षेत्रज्ञ का भेद जाना 
जाये। पंच महाभूत -- पृथ्वी, जरू, आकाश, तेज और वायु, अहभाव, वुद्धि, 
प्रकृति, दस इन्द्रिया --पाँच ज्ञानेन्द्रिय और पाँच करमेन्द्रियाँ--एक मन, पाँच 
विषय, इच्छा, हेष, सुख-दुख, सघात (गरीर जिनसे वना हुआ है उनकी एक 
होकर रहनेकी शक्ति), चेतन शक्ति, घरीरके परमाणुओमे सयुक्त वने रहनेका गुण, 


१, इसकी व्याख्या “पत्र: नारणदास गाषीको ”, १३/१७-११-१९३० में की है। देखिए खण्ड 


४४, पृष्ठ ३१३-४। 
२, इसके वादके अध्याय एम० पम० यू०/२ से छ्यि गये हैं। 

यह सव मिलकर विकारोवाला क्षेत्र बना। इस शरीरको और इसके विकारोको 
जानना चाहिए, क्योकि इनको त्यागना है। इस त्यागके लिए ज्ञान चाहिए। यह 
ज्ञान अर्थात्‌ अभिमानका त्याग, दम्भका त्याग, अहिंसा, क्षमा, सरलता, गुरुसेवा, 
शुद्धता, स्थिरता, विषयोपर अकुश, विषयोमे वैराग्य, अहकारका त्याग, जन्म, मृत्यु, 
वुढापा और उसके सिलसिलेमे रहनेवाले रोगसमूह, दु खसमूह और नित्य होनेवाले 
दोषोका पूरा भान, स्त्री, पुत्र, घर, द्वार, सगे-सम्बन्धी, इत्यादिकी ओरसे मनको 
खीच लेना और ममता छोडना, कोई बात मनोनुकूछ हो या मनके प्रतिकूल -- 
उसमे समता रखना, ईरवरकी अनन्य भक्ति, एकान्तसेवन, छोगोमे मिलकर 
भोग भोगनेकी ओर अरुचि, आत्माके विषयमे ज्ञानकी प्यास और अन्तमे 
आत्मदर्णन। इससे विपरीतका नाम अज्ञान है। इस ज्ञानके साधनसे जो जाननेकी 
चीज है --ज्ञेय है और जिसे जाननेसे मोक्ष मिळता है, उसके विषयमे थोडा सुन। 
यह ज्ञेय अनादि परब्रह्म है। अनादि है--अर्थात्‌ उसका जन्म नही होता --जब 
कुछ नही था, तब भी वह परब्रह्म तो था। वह सत्‌ नही है और असत्‌ भी नही 
है। उससे भी परे है। अन्य दुष्टिसे उसे सत्‌ कह सकते है, क्योकि वह नित्य है। 
तथापि उसकी नित्यताको भी मनुष्य नही पहचान सकता, इससे उसे सतूसे भी परे 
कहा, कुछ भी उसके विना नही है। उसे हजारो हाथ-पाँवोवाला कह सकते है और 
इस प्रकार उसके हाथ-पैर आदि है, यह जान पडते हुए भी वह इन्द्रियरहित है। उसे 
इन्द्रियोकी आवश्यकता नही है। इसलिए वह अलिप्त है। इन्द्रियाँ तो आज हे और कल 
नही है। परब्रह्म तो नित्य है ही। और यद्यपि वह सबमे व्याप्त है और सबको 
धारण किये हुए है, इसलिए गुणोका भोक्ता कहा जा सकता है, तथापि जो उसे नही 
पहचानते, उनके हिसावसे तो वह बाहर ही है। प्राणियोके अन्दर तो वह है ही, क्योकि 
सर्वव्यापक है। वैसे ही वह गति करता है और स्थिर भी है। सूक्ष्म है, इसलिए 
वह ऐसा भी है कि न जान पडे| दूर भी है और नजदीक भी है। नाम-रूपका 
नान होता है, तथापि वह तो सदा है ही, इस प्रकार अविभक्त हे | पर वह असख्य 
घ्राणियोमे है- यह भी कहते है, इससे वह विभक्त रूपसे भी भासित होता है। वह 
उत्पन्न करता है, पाळता है और वही मारता है। चहं तेजोका तेज है, अन्धकारसे 
परे है, ज्ञानकी सीमा है। सवमे मौजूद परब्रह्म ही जानने योग्य अर्थात्‌ ज्ञेय है। 
ज्ञानमात्रकी प्राप्ति केवल उसकी प्राप्तिके लिए ही है। 

प्रभु और उसकी माया, दोनो अनादिकाळसे चलते आये है । मायामे से विकार पैदा 
होते है, और उनसे अनेक प्रकारके कर्म पैदा होते हे, मायाके कारण जीव सुख-दु ख, 
पाप-पुण्यका भोगनेवाला वनता है। यह जानकर जो अलिप्त रहकर कत्तंव्य-कर्म करता 
है, वह कर्म करता हुआ भी फिर जन्म नही लेता, क्योकि वह सर्वत्र ईश्वरको ही 
देखता है, और उसकी प्रेरणाके विना एक पत्तातक नही हिल सकता, यह जानकर 
वह अपने वारेमे अहताको नही मानता और अपनेको शरीरसे अलग देखता है, और 
समझता है कि जैसे आकाश सर्वत्र होते हुए भी निलिप्त ही रहता है, वैसे जीव 
दारीरमे रहते हुए भी ज्ञान-द्वारा निछिप्त रह सकता है। 

दो बजे रातको समाप्त किया। 
दुबारा नही पढा है। 


चौदहवां अध्याय १ 
मौनवार, २५ जनवरी, १९३२ 


श्री भगवान बोले ' जिस उत्तम ज्ञानको पाकर ऋषि-मुनियोने परम सिद्धि पाई 
है वह मे तुझसे फिर कहता हूँ। उस ज्ञानके पाने और उसके अनुसार धर्मका आचरण 
करनेसे लोग जन्म-मरणके चक्करसे बच जाते है। हे अर्जुन, यह समझ कि म॑ जीव- 
मात्रका माता-पिता हूं । प्रकृति-जन्य तीन गुण -- सत्व, रजस्‌ और तमस्‌ -- देहीको 
बाँधनेवाळे है। इन गुणोको उत्तम, मध्यम और कनिष्ठ भी कह सकते है । इनमे 
सत्वगुण निर्मळ और निर्दोष है, प्रकाश देनेवाला है और इस कारण उसका सग 
सुखद होता है। रजस्‌ राग और तृष्णासे पैदा होता है और वह मनुष्यको झझटोमे 
डालता है। तमसूका मूल अज्ञान है, मोह है और उससे मनुष्य प्रमादी और 
आलसी बनता है। अत सक्षेपमे कहा जाये तो सत्वमे से सुख, रजसूमे से तृष्णादि 
और तमसूमे से आलस्य पैदा होता है। रजस्‌ और तमसूको दबाकर सत्व जय 
प्राप्त करता है, सत्व और तमसूको दबाकर रजस्‌ जय प्राप्त करता है, और सत्व 
और रजसूको दबाकर तमस्‌ जय पाता है। देहके सब कामोमे जब ज्ञानका अनुभव 
देखनेमे आये तब यह जानना कि अब सत्वगुण प्रधान रूपसे काम कर रहा है। जब 
लोभ, दौडधूप, अशान्ति, प्रतिद्वद्विता दिखाई दे तब रजसूकी वृद्धि जानो और जब 
अज्ञान, आलस्य, मोहका अनुभव हो तब समझो कि तमसूका राज्य है। जिसके जीवनमे 
सत्वगुण प्रधान होता है, वह मृत्युके अन्तमे ज्ञानमय निर्दोष लोकमे जन्म पाता है, 
जो रजस्-प्रधान होता है, वह कर्मकी आसक्तिवाले छोकमे जाता है और तमसू-प्रधान 
व्यक्ति मूढ योनिमे जन्मता है सात्त्विक कर्मका फल निमंल, राजसका दु खमय और 
तामसका अज्ञानमय होता है। सात्त्विक लोककी उच्च गति, राजसकी मध्यम और 
तामसकी अधोगति होती है । मनुष्य जब गुणोके सिवा दूसरेको कर्त्ता नही समझता और 
गुणोसे परे जो में हू, उसे जानता है तब वह मेरे भावको पाता है। देहमे विद्यमान 
इन तीन गुणोको जो देही पार कर जाता है, वह जन्म, जरा और मृत्युके दु खोसे 
छूटकर अमृतमय मोक्षको प्राप्त होता है। 

अर्जुन पूछता है ` गुणातीतकी ऐसी सुन्दर गति होती है तो बतलाइये कि 
उसके लक्षण कंसे ह, उसका आचरण कैसा है और तीनो गुणोको किस प्रकार पार 
किया जाये? 

भगवान्‌ उत्तर देते हुँ . जो मनुष्य अपनेपर जो आ पडे, फिर भले ही प्रकाश 
हो या प्रवृत्ति हो, या मोह हो, ज्ञान हो, झझट हो या अज्ञान, उसका अतिशय दुख 
या सुख न माने या कोई इच्छा न करे, जो गुणोके बारेमे तटस्थ रहकर विचलित 


१. यह “पत्रः नारणदास गाधोको”, २३/२५-१-१९३२ के साथ भेजा गया या। 

नही होता, गुण अपने गुणानुसार बरतते है, यह समझ कर जो स्थिर रहता है, जो 
सुख-दु खको सम मानता है, जिसे लोहा, पत्थर या सोना समान हैं, जिसके मनमे 
प्रिय-अप्रियको बात नही है, जिसपर स्तुति या निन्दा कोई प्रभाव नही डाल सकती, 
जिसके लिए मान-अपमान समान है, जो शत्रु-मित्रके प्रति समभाव रखता है, जिसने 
सब आरम्भोका त्याग किया है, वह गुणातीत कहलाता है। मेरे बताये इन लक्षणोसे 
परेशान होनेकी जरूरत नही है, न आलसी होकर सिरपर हाथ रखकर बैठ जानेकी | 
मैने तो सिद्ध की दशा बतलाई है। उसतक पहुँचनेका मार्ग यह है -- व्यभिचार- 
रहित [ अविचलित भावसे] भक्तियोग द्वारा मेरी सेवा कर। (तीसरे अध्यायसे लगा- 
कर) तुझे बताया है कि कमंके बिना, प्रवृत्तिके बिना कोई साँसतक नही ले सकता, 
अतः कम तो देहीमात्रके साथ लगे हुए हे ही। जो गुणोको पार कर जाना चाहता 
है, वह साधक सब कर्म मुझे अर्पण करे और फलकी इच्छातक भी न करे। एसा 
करनेमे उसके कमं उसे विघ्तरूप नही होगे; क्योकि ब्रह्म मे हू, मोक्ष मे हूं, सनातन 
धमं मै हूँ, अनन्त सुख में हूँ, जो कहो वह म॑ हूं। मनुष्य शून्यवत्‌ हो जाए तो 
मुझे ही सवंत्र देखे। इसे गुणातीत कहेगे। 


पन्द्रहवाँ अध्याय * 
रात, ३१ जनवरी, १९३२१ 


श्रीभगवान बोले . इस संसारको दो तरहसे देखा जा सकता है--एक इस 
तरह जिसकी जड ऊपर है, जिसकी शाखा नीचे है और जिसके वेदरूपी पत्ते हे, 
जो ससारको ऐसे पीपलके रूपमे देखता है वह वेदको जाननेवाला ज्ञानी है। दूसरी 
रीति यह है कि ससाररूपी वृक्षकी शाखाएँ ऊपर-नीचे फैली हुई है। उसके तीन 
गुणोसे फूटे हुए विषयरूपी अंकुर है और वे विषय जीवको मनुष्यलोकमे कमंके 
बन्धनमे डालते है। उस वृक्षका स्वरूप नही जाना जा सकता, उसका आरम्भ नही 
है, न अन्त है, न कोई ठिकाना । 

वह दूसरे प्रकारका ससार-वृक्ष है। उसने यद्यपि जड़ गहरी पकडी है, तथापि 
उसे असहकारखूपी शस्त्रसे काटना चाहिए जिससे कि आत्माको वह लोक प्राप्त हो 
सके जहाँसे उसे वापस चक्कर न लगाना पडे। ऐसा करनेके लिए वह निरन्तर उस 
आदि पुरुषको भजे जिसकी मायासे यह पुरानी प्रवृत्ति फैली हुई है। जिन्होने 
मान-मोहको छोड दिया है, जिन्होने सग-दोषको जीत ळ्या है, जो आत्मामे लीन है, 
जो विषयोसे अछूग हो गये है, जिन्हे सुख-दु ख समान है, वे ज्ञानी उस अव्यय 
पदको पाते हे । 

उस जगह सूर्यको या चन्द्रको या अग्निको तेज पहुँचानेकी जरूरत नही पडती। 
जहाँ जानेके बाद लौटना नही रह जाता, वह मेरा परम धाम है। 


१, यह “ पत्र: नारणदास गांघीको ”, १८-१/१-२-१९३२ के साथ भेजा गया था। 
२, साधत-सून्नमें (१९३११ दै। 

जीवलोकमे मेरा सनातन अंश जीवरूपमें प्रकृतिमे विद्यमान मनसहित छः 
इन्द्रियोको आकर्षित करता है। जब जीव देह धारण करता है, और तजता है तव, 
जैसे वायु अपने स्थलसे गंधको साथ लिये चलता है, वैसे ही यह जीव भी इन्द्रियोंको 
साथ लिये हुए विचरता है। कान, आँख, त्वचा, जीभ और नाक तथा मन, इतनोंका 
सहारा लेकर जीव विषयोंका सेवन करता है। गति करते हुए, स्थिर रहते हुए या 
भोग भोगते हुए गुणोंसे युक्त इस जीवको मोहमे पड़े हुए अज्ञानी पहचानते नहीं, ज्ञानी 
पहचानते हे । यत्न करनेवाले योगी अपनेमें विद्यमान इस जीवको पहचानते हे; पर 
जिसने समभावरूपी योगको नहीं साधा है, वह यत्न करता हुआ भी इसे पह्चानता 
नहीं है। 

सूर्यका जो तेज जगतको प्रकाशित करता है, जो चन्द्रमामें है, जो अस्निमें हूँ, 
उन सारे तेजोंको मेरा तेज जान। अपनी शक्ति-द्वारा शरोरमे प्रवेश करके में 
जीवॉको धारण करता हूँ। रस उत्पन्न करनेवाला सोम बनकर औषधमात्रका पोषण 
करता हूं । प्राणियोंकी देहमें रहकर, जठराग्नि बनकर प्राण और अप्रान वायुको 
समान करके, चार प्रकारका अन्न पचाता हूँ । मैं सबके हृदयके भीतर विद्यमान हुँ। 
मेरे द्वारा ही स्मृति है, ज्ञान है, उसका अभाव है, सब वेदोके द्वारा जानने योग्य 
जो है, वह में हूँ। वेदान्त भी गै हूँ, वेदको जाननेवाला भी मे हूँ । 

कहा जाता है कि इस लोकर्मे दो प्रकारके पुरुष हैं--क्षर और अक्षर अथवा 
नाशवान ओर नाशरहित। इनमें जीव क्षर कहलाते हैं, उनमें स्थिर हुआ मैं अक्षर हं 
और उससे भी परे जो उत्तम पुरुष है वह परमात्मा कंहलाता है । वह अव्यय ईश्वर तीनों 
लोकमें प्रवेश करके उसका पालन करता है, वह भी मैं हूँ। इस तरह मं क्षर और 
अक्षरसे भी उत्तम हूँ, और लोकमें, वेदमें पुरुषोत्तमरूपसे प्रसिद्ध हूँ । इस प्रकार जो 
ज्ञानी मुझे पुरुषोत्तमरूपसे पहचानता है वह सब जानता है और मुझे सव भावों 
हारा भजता है। 

हे निष्पाप अर्जुन, यह अति गृह्य शास्त्र मैंने तुझे कहा है। इसे जानकर 
मनुष्य वृद्धिमान वनता है और अपने घ्येयको पहुँचता है। 


सोलहवां अध्याय' 
७ फरवरी, १९३२ 


श्रीभगवान कहते हैं: अव में तुझे धर्मवृत्ति और अधर्मवृत्तिका भेद बतलाता 
हैं। धर्मवृत्तिके बारेमें तो मैं पहले बहुत कह गया हूँ, तो भी उसके लक्षण कहता हूँ । 
जिसमें धर्मवृत्ति होती है, उसमें निर्भयता, अन्तःकरणकी शुद्धि, ज्ञान, समता, इन्द्रिय 
दमन, दान, यज्ञ शास्त्रोंका अभ्यास, तप, सरलता, अहिसा, सत्य, अक्रोध, त्याग, 
शान्ति, किसीकी चुगली न खाना अर्थात्‌, अपिशुनता, भूतमात्रके प्रति दया, अलोलुपता, 


१, यह “ पत्र: नारणदास गांधीको ”, ३/८-२-१९३२ के साथ भेजा गया था! 

कोमलता, मर्यादा, अचचलता, तेज, क्षमा, धीरज, अन्तर और वाहरकी स्वच्छता, 
अद्रोह और निरभिमानता होती है। 

अवर्मवृत्तिवालेमे दम्भ, दर्प, अभिमान, क्रोध, कठोरता और अज्ञान देखनेमे आता है। 

धमंवृत्ति मनुष्यको मोक्षकी ओर ले जातो है। अधर्मवृत्ति बन्घनमे डालती है। 
हे अर्जुन, तू तो धर्मवृत्ति लेकर ही जन्मा है। 

अधमंवृत्तिका थोड़ा विस्तार कह देता हूँ जिससे लोग उसका त्याग सहजमे कर सके । 

अधर्मवृत्तिवाळा प्रवृत्ति और निवृत्तिका भेद नही जानता, उसे शुद्ध-अगुद्धका या 
सत्यासत्यका भान नही होता, तो फिर उसके बर्तावका तो ठिकाना ही केसे होगा ? उसके 
लेखे जगत झूठा और निराधार है, जगतका कोई नियता नही है, स्त्री-पुरुषका सम्बन्ध 
ही उसका जगत है, अत. उसे इसमे विषय-भोगके सिवा दूसरा विचार नही मिलता । 

ऐसी वृत्तिवाळोके कार्य भयानक होते है, उनकी मति मन्द होती है, ऐसे लोग 
अपने दुष्ट विचारोको पकडे रहते है और जगतके नागके लिए ही उनकी सब 
्रवृत्तियाँ होती है । उनकी कामनाओका अन्त ही नही होता। वे दम्भ, मान, मदमे 
फूले रहते हं । उनकी चिन्ताका भी पार नही होता। उन्हे नित्य नये भोग चाहिए। 
सँकडो आणाओके महल वनाते रहते हे और अपनी कामनाके पोषणके लिए द्रव्य 
एकत्र करनेमे न्याय-अन्यायका भेद बिलकुल छोड देते हे । 

“आज यह पाया और कळल वह और प्राप्त करूँगा, इस शत्रुको आज मारा 
फिर दूसरेको मारूगा, मे बलवान हूँ, मेरे पास ऋद्धि-सिद्धि है, मेरे समान दूसरा 
कौन है, कोतिःप्राप्तिके लिए यज्ञ करूँगा, दान दूंगा और चेनकी बजी बजाऊंगा', 
यो मन-ही-मन मानता हुआ वह खुण होता रहता है और अन्तमे मोह-जालमे फंस 
कर नरकवास पाता है। 

आसुरीवत्तिवाले प्राणी अपने घमण्डमे भूले रहकर परनिन्दा करते हुए 
सर्वव्यापक ईदवरका द्वेप करते है ओर इससे वे बारम्वार आसुरी योनिमे जन्मते हुँ । 

नरकके, आत्माको नाग करनेवाले, ये तीन दरवाजे हे --काम, क्रोध और 
लोभ । सबको इन तीनोका त्याग करना चाहिए, इनका त्याग करनेवाले कल्याणमागेके 
पथिक होते है और वे परम गतिको पाते ह । 

जो अनादि सिद्धान्तरूपी शास्त्रोका त्याग करके स्वेच्छासे भोगमे पडे रहते है, वे 
न सुख पाते हुँ और न कल्याणमागंमे रहकर शान्ति पाते है। इसलिए कार्य-अकार्यका 
निर्णय करनेमे अनुभवियोसे अटळ सिद्धान्त जान लेने चाहिए और उनका अनुसरण 
करके आचार-विचारका निश्‍चय करना चाहिए। 


सत्रहवाँ अध्याय 
१४ फरवरी, १९३२ 


अर्जुन पूछता है: जो गिष्टाचार छोडकर भी श्रद्धापूर्वक सेवा करते है, उनकी 
गति केसी होती है? 


१. यह “ पत्र ` नारणदास गाधीको ”, ११/१५-२-१९३२ के साथ भेजा गथा था। 

भगवान उत्तर देते है : श्रद्धा तीन प्रकारकी होती है - सात्विकी, राजसी और 
तामसी । मनुष्य अपची श्रद्धाके अनुसार होता है। 

सात्विक मनुष्य ईवरको, राजस यक्ष-राक्षसोको और तामस भूतःप्रेतोको 
भजता है। 

पर किसीकी श्रद्धा कैसी है, यह एकाएक नही जाना जा सकता । उसका आहार 
कैसा है, उसका तप कैसा है, यज्ञ कैसा है, दान कंसा है, यह जानना चाहिए और 
इन सबके भी तीन-तीन प्रकार हे, में तुझे इन्हें बतलाता हूँ। 

जिस आहारसे आयु, निर्मलता, बळ, आरोग्य, सुख और रुचि बढती है, वह 
आहार सात्विक कहलाता है। जो तीखा, खट्टा, चरपरा और गरम होता है वह 
राजस है। उससे दुख और रोग उत्पन्न होते है। जो राँधा हुआ आहार वासी हो, 
बदबू करता हो, जूठा हो और अन्य प्रकारसे अपवित्र हो, उसे तामस जानना। 

जिस यज्ञके करनेमें फलकी इच्छा नही है, जो कत्त॑व्यरूपसे तन्मयतासे होता 
है, वह सात्विक माना जाता है। जिसमे फलकी आशा है और दम्भ भी है, उसे 
राजस यज्ञ जानना । जिसमें कोई विधि नही है, न अन्न अथवा कोई दूसरा दान 
है, न कोई मन्त्र है, न कोई त्याग है, वह यज्ञ तामस है। 

जिसमे सन्तोकी पूजा है, पवित्रता है, ब्रह्मचर्य है, अहिसा हे, वह शारीरिक 
तप है। सत्य, प्रिय, हितकर वचन और घर्मग्रन्थका अभ्यास वाचिक तप है। मनकी 
प्रसन्नता, सौम्यता, मौन, सयम, शुद्ध भावना, यह मानसिक तप कहलाता है। ऐसा 
शारीरिक, वाचिक और मानसिक तप जो समभावसे फलेच्छाका त्याग करके किया 
जाता हैं वह सात्विक तप कहलाता है। जो तप मानकी आशासे, दम्भपूर्वक किया 
जाता है उसे राजस जानना और जो तप पीडित होकर और दुराग्रहसे या दूसरेके 
नाशके लिए किया जाये, जिसमे शारीरस्थ आत्माको क्लेश हो, वह तप तामस है। 

कर्ततव्य-वद्धिसे दिया गया, विना फलेच्छाके देश, काल, पात्र देखकर दिया गया 
दान सात्विक है। जिसमें वदलेकी आशा है और जिसे देते हुए सकोच है, वह दान 
राजस है और देश-कालादिका विचार किये विना तिरस्कृत भावसे या सम्मानके बिना 
दिया हुआ दान तामस है। 

वेदोने ब्रह्मका वर्णन ॐ तत्सत्‌ रूपसे किया है, अत श्रद्धालूको चाहिए कि यज्ञ, 
दान, तप, आदि क्रिया इसका उच्चारण करके करे। 3% अर्थात्‌ एकाक्षरी ब्रह्म । तत्‌ 
अर्थात्‌ वह। सत्‌ अर्थात्‌ सत्य, कल्याणरूप । मतलव कि ईश्वर एक है, वही है, वही 
सत्य है, वही कल्याण करनेवाला है, ऐसी भावना रखकर और ईदवरार्पण वुद्धिसे 
जो यज्ञादि करते है, उनकी श्रद्धा सात्विक है और वे शिष्टाचारको न जाननेके 
कारण अथवा जानते हुए भी, ईरवरार्पंण वुद्धिसे उससे कुछ भिन्न करते है, तथापि 
वह दोपरहित है। 

पर जो क्रिया ईइवरार्पण वुद्धिके विना होती है, वह विना श्रद्धाकी मानी जाती 
है। वह असत्‌ है। 

अठारहवाँ अध्याय? 


२१ फरवरी, १९३२ 


पिछले अध्यायोके मननके बाद भी अर्जुनके मनमे शका बनी रह जाती है, 
क्योकि गीता” का संन्यास उसे प्रचलित सन्याससे भिन्न लगता है। उसे लगता है, कही 
त्याग और सन्यास दो अलग-अलग चीजे तो नही हे । 

इस शंकाका निवारण करते हुए भगवान इस अन्तिम अध्यायमे गीता-शिक्षणंका 
सार दे देते हूँ। 

कितने ही कर्मोमे कामना भरी होती है, अनेक प्रकारकी इच्छाओकी पूर्तिके 
लिए मनुष्य अनेक उद्यम रचता है। यह काम्य कमे है। अन्य आवश्यक और 
स्वाभाविक कमं हं, जेसे साँस लेना, देहकी रक्षा-भरको खाना, पीना, पहनना, ओढना, 
सोना, इत्यादि! और तीसरा कर्म पारमार्थिक है। इनमे से काम्य कर्मका त्याग 
'गीता' का सन्यास है; और कर्ममात्रके फलका त्याग गीता-मान्य त्याग है। 

कह सकते हूँ कि कर्ममात्रमे कुछ दोष तो अवस्य हुँ ही, तथापि यज्ञार्थं अर्थात्‌ 
परोपकारार्थं कर्मका त्याग विहित नही है। यज्ञमे दान और तप आ जाते है; पर 
परमार्थम भी आसक्ति, मोह नही होना चाहिए, अन्यथा उसमे बुराईके प्रवेश कर 
जानेकी सम्भावना है। 

मोहवण नियत कर्मका त्याग तामस त्याग है। देहके कष्टके विचारसे किया 
हुआ त्याग राजस है, पर सेवाकायं करनेकी भावनासे, बिना फलकी इच्छाका त्याग 
सच्चा सात्विक त्याग है। अत. यहाँ कर्ममात्रका त्याग नही है, बल्कि कत्तव्य कर्मके 
फलका त्याग है और दूसरे अर्थात्‌ काम्य कर्मका त्याग तो है ही। एसे त्यागीको 
शकाएँ नही उठती। उसकी भावना शुद्ध होती है और वह सुविधा-असुविधाका 
विचार नही करता। 

जो कर्म-फलका त्याग नही करते है, उन्हे तो अच्छे-बुरेके फल भोगने ही पडते 
हं । इससे वे बन्धनमे पडे रहते है। फल-त्यागी बन्धनमुक्त हो जाता है। 

और कर्मके विषयमे मोह क्या? अपने कर्त्तापनका अभिमान मिथ्या है। कर्म- 
मात्रकी सिद्धिमे पाँच कारण होते है-स्थान, कर्ता, साधन, क्रियाएं और यह सब 
होनेपर भी अन्तिम देव है। 

यह समझकर मनुष्यको अभिमानका त्याग करना चाहिए। अहभावको छोडकर 
कुछ भी करनेवाळेके बारेमे कहा जा सकता है कि वह करते हुए भी नही करता. 
क्योकि उसके लिए वह कमं बन्धनकारक नही होता । ऐसे निरभिमान, शून्यवत्‌ बने 
हुए मनुष्यके विषयमे कह सकते है कि वह मारते हुए भी नही मारता। इसका यह 
अर्थ नही होता कि कोई मनुष्य शून्यवत्‌ होते हुए भी हिसा करता है और अलिप्त 
रहता है। निरभिमानीको हिसा करनेका प्रयोजन ही क्या है। 

कर्मकी प्रेरणामे तीन वस्तुएँ होती है - ज्ञान, ज्ञेय और परिज्ञाता! और उसके 
तीन अंग होते है -इन्द्रियाँ क्रिया और कर्त्ता। जो करना है, वह शेय है। जो उसकी 


१. यह “पत्र : नारणदास गांधीको”, १९/२१-२:१९३२ के साथ भेजा राथा था! देखिए पृष्ठ १४२-३। 

रीति है वह ज्ञान है और जाननेवाळा परिज्ञाता है। इस प्रकार प्रेरणा होनेके बाद 
कम होता है। उसमे इन्द्रियां कारण होती हूँ, जो करनेको है वह क्रिया ओर उसका 
करनेवाला कर्त्ता। इस प्रकार विचारम से आचार होता है। जिसके द्वारा हम 
प्राणीमात्रमे एक ही भाव देखे अर्थात्‌ सव-कुछ भिन्न-भिन्न लगते हुए भी गहराईमे 
उतरनेपर एक ही भासित हो तो वह सात्विक ज्ञान है। 

इससे उलटा जो भिन्न दिखाई देता है, वह भिन्न ही भासित हो तो वह 
राजस ज्ञान है। 

और जहाँ कुछ पता ही नही लगता और सव विना कारणके गडवड लगता 
है वह तामस ज्ञान है। 

ज्ञानके विभागकी भाँति कर्मके भी विभाग है । जहाँ फलेच्छा नही है, राग-हेप 
नही है, बह कम सात्विक है। जहाँ भोगकी इच्छा है, जहाँ “मे करता हूँ'-यह 
अभिमान है और इससे जहाँ भाग-दौड है, वह राजस कमं है। जहाँ परिणामकी, 
हानिको या हिसाकी, शक्तिकी परवाह नही है और जो मोहके वग होकर होता 
है, वह तामस कर्म है। 

कर्मकी भाँति कर्ता भी तीन तरहके समझने चाहिए । सात्विक कर्ता वह है जिसे 
राग नही है, अहकार नही है तथापि जिसमें दृढता है, साहस है, और जिसे अच्छे- 
बुरे फलसे हृर्ष-शोक नही है। राजस कर्त्तामे राग होता है, लोभ होता है, हिसा 
होती है, हर्ष-शोक तो जरूर होता ही है, तो फिर कर्म-फलकी इच्छाका तो कहना 
ही क्या? और तामस कर्त्ता अव्यवस्थित, दीघंसूत्री, हठी, शठ, आलसी, सक्षेपमें 
कहा जाये तो सस्काररहित होता है। 

बुद्धि, धृति और सुखके भी भिन्न-भिन्न प्रकार जानने योग्य हे । 

सात्विक बुद्धि प्रवृत्ति-निवृत्ति, कार्य-अकार्ये, भय-अभय और वधन-मोक्ष, आदिका 
सही भेद करती और जानती है। राजसी बुद्धि यह भेद करने तो चलती है, पर 
गलत या विपरीत कर लेती है और तामसी बुद्धि तो धर्मको अघम मानती है। सव 
उलटा ही निहारती हैं। 

घृति अर्थात्‌ धारणा, कुछ भी ग्रहण करके उससे लगे रहनेकी शक्ति, यह 
शक्ति अल्पाधिक प्रमाणमे सबमे है। यदि यह न हो तो जगत एकक्षण भी न टिक 
सके। अब जिसमे मन, प्राण और इन्द्रियोकी क्रियाकी समता है, समानता है और 
एकनिष्ठा है, वहाँ घृति सात्विकी है और जिसके द्वारा मनुष्य धर्म, काम और 
अर्थको आसक्तिपूर्वक घारण करता है, वह धृति राजसी है। जो धृति मनुष्यको 
निन्दा, भय, शोक, निराशा, मद बगैरह नही छोडने देती, वह तामसी है! 

सात्विक सुख वह है जिसमे दुखका अनुभव नही है, जिसमे आत्मा प्रसन्न 
रहती है, जो शुरूमे जहर-सा लगनेपर भी परिणाममे अमृतके समान है। विपय- 
भोगमे, जो शुरूमे मधुर लगता है, पर वादको जहरके समान हो जाता है, वह राजस 
सुख है, और जिसमे केवळ मूर्च्छा, आलस्य, निद्रा ही है वह तामस सुख है! 

इस प्रकार सव वस्तुओके तीन हिस्से किये जा सकते हे । ब्राह्मणादि चार वर्ण 
भी इन तीन गुणोके अल्पाधिक्यके कारण हुए ह । ब्राह्मणके कर्ममे शम, दम, तप, 

शौच, क्षमा, सरलता, ज्ञान, अनुभव, आस्तिकता होनी चाहिए। क्षत्रियोमे शीर्य, तेज, 
धृति, क्षमा, युद्धमे पीछे न हटना, दान, राज्य चळानेकी शक्ति होनी चाहिए। खेती, 
गोरक्षा और व्यापार वैश्यका कर्म है और आूद्रका सेवा। इसका यह मतलब नही कि 
एकके गुण दूसरेमे नही होते अथवा इन गृणोको हासिल करनेका उसे हक नही है; 
पर उपर्युक्त भाँतिके गुण या कर्म से विशिष्ट वर्णकी पहचान हो सकती है। यदि हरएक 
वर्णके गुण-कमं पहचाने जाये तो परस्पर द्वेषभाव न हो, स्पर्धा न हो। ऊँच-नीचकी 
भावनाकी यहाँ कोई गूजाइश नही है, बल्कि सब अपने स्वभावके अनुसार निष्काम 
भावसे अपने कर्म करते रहे तो उन कर्मोको करते हुए वे मोक्षके अधिकारी हो जाते 
है । इसलिए कहा है कि परधमं चाहे सरल लगता हो, स्वघर्म चाहे खोखला लगता 
हो तो भी स्वधर्म अच्छा है। स्वभाव-जन्य कमंमे पाप न होनेकी सम्भावना है, 
क्योकि उसीमे निष्कामताकी पावन्दी हो सकती है, दूसरा-कुछ करनेकी इच्छामे ही 
कामना आ जाती है। बाकी तो जैसे अग्निमात्रमे धुँआ है वैसे कर्ममात्रमे दोष 
अवश्य है; पर सहजप्राप्त कर्म फलकी इच्छाके बिना होते है, इसलिए कर्मका दोष 
नही लगता । 

जो इस प्रकार स्ववमंका पालन करता हुआ शुद्ध हो गया है, जिसने मनको 
वशमे कर रखा है, जिसने पाँच विषयोको छोड दिया है, जिसने राग-हेपकों जीत लिया 
है, जो एकान्तसेवी अर्थात्‌ अन्तरध्यानी रह सकता है, जो अल्पाहार करके मन, वचन, 
कायाको अकुशमे रखता है, ईश्वरका ध्यान जिसे बराबर बना रहता है, जिसने अहकार, 
काम, क्रोध, परिग्रह, इत्यादि तज दिये है, वह शान्त योगी ब्रह्मभावको पाने योग्य 
है। ऐसा मनुष्य सबके प्रति समभाव रखता है और ह॒ष-शोक नही करता, ऐसा 
भक्त ईदवरःतत्त्वको यथार्थ जानता है और ईइवरमे लीन हो जाता है। इस प्रकार 
जो भगवानका आश्रय लेता है वह अमृतपद पाता है। इसलिए भगवान कहते हे, 
“सब मुझे अर्पण कर, मत्परायण हो और विवेक बुद्धिका आश्रय लेकर मुझमे चित्त 
रमा दे! ऐसा करेगा तो सारी विडम्वनाओसे छूट जायेगा, पर जो अहकार रखकर 
भेरी नही सुनेगा तो विनाशको प्राप्त होगा। सौ बातकी एक बात तो यह है कि 
सभी प्रपचोको त्यागकर मेरी ही शरण ले तो तू पापमुक्त हो जायेगा। जो 
तपस्वी नही है, भक्‍त नही है, जिसे सुननेकी इच्छा नही है और जो मुझसे द्वेष 
करता है उससे यह ज्ञान मत कहना, पर यह परम गृह्यज्ञान जो मेरे भक्‍तोको देगा, 
वह मेरी भव्ति करनेके कारण अवश्य मुझे पायेगा । ” 

अन्तमे सजय धृतराष्ट्रसे कहता है: जहाँ योगेश्वर कृष्ण है, जहाँ धनुर्धारी 
पार्थं हुँ, वहाँ श्री है, विजय है, वैभव है और अविचल नीति है। 

[टिप्पणी] यहाँ कृष्णको “ योगेश्वर ' विशेषण दिया गया है, इससे उसका शाइवत 
अर्थ, शुद्ध अनुभव ज्ञान किया गया है, और धनुर्धारी पार्थ कहकर यह बतलाया 
गया है कि जहाँ ऐसे अनुभवसिद्ध ज्ञानकों अनुसरण करनेवाली क्रिया है, वहाँ 
परम नीतिकी अविरोधिनी मनोकामना सिद्ध होती है। 


गुजरातीकी माईक्रोफिल्म (एम० एम० यू०/१ व २) से! 

(जनवरी-मई १९३२) 

जनवरी १९७३ (पौष १८९४) 


@ नवजीवन ट्रस्ट, अहमदाबाद, १९७२ 


कापीराइट 
नवजीवन टूस्टकी सौजन्यपूर्ण अनुमतिसे 


~ 


निदेशक, प्रकाशन विभाग, नई दिल्ली-१, द्वारा प्रकाशित 
और शान्तिछा़् हरजीवन शाह, नवजीवन प्रेस, अहमदाबाद-१४, द्वारा मुद्रित 

